Ποιος πρέπει να «κοπεί» από τη δωδεκάδα της Εθνικής; (poll) | SDNA\nΠοιος πρέπει να «κοπεί» από τη δωδεκάδα της Εθνικής; (poll)\nΟ Θανάσης Σκουρτόπουλος καλείται να πάρει την πιο δύσκολη απόφαση της προετοιμασίας της Εθνικής και το SDNA δίνει τον λόγο στους αναγνώστες του, αναφορικά με τον τελευταίο παίκτη, που πρέπει να «κοπεί» πριν βγει η δωδεκάδα για το Παγκόσμιο.\nΚαι τώρα ήρθε η ώρα της... κρίσης! Το αντιπροσωπευτικό μας συγκρότημα ολοκλήρωσε τα φιλικά του στο Ηράκλειο, την Αθήνα και την Σουτσόου και πλέον στρέφεται στην πρεμιέρα του Παγκοσμίου Κυπέλλου με αντίπαλο το Μαυροβούνιο (1/9).\nΟ Κώστας Σλούκας, όπως είχε γράψει από την πρώτη στιγμή το SDNA, θα είναι κανονικά στην Κίνα και στη διάθεση του τεχνικού επιτελείου για τα επίσημα παιχνίδια.\nΈτσι, το ρόστερ της ομάδας με τα τωρινά δεδομένα και τους 13 παίκτες διαμορφώνεται ως εξής:\nΓκαρντ: Νικ Καλάθης, Κώστας Σλούκας, Γιαννούλης Λαρεντζάκης, Βαγγέλης Μάντζαρης, Αντώνης Κόνιαρης.\nΦόργουορντ: Γιάννης Αντετοκούνμπο, Θανάσης Αντετοκούνμπο, Γιώργος Πρίντεζης, Ιωάννης Παπαπέτρου, Κώστας Παπανικολάου, Παναγιώτης Βασιλόπουλος.\nΣέντερ: Γιάννης Μπουρούσης, Γιώργος Παπαγιάννης.\nΟ Θανάσης Σκουρτόπουλος, λοιπόν, θα πρέπει να «κόψει» έναν παίκτη, ώστε να προκύψει η τελική δωδεκάδα, που θα εκπροσωπήσει την Ελλάδα στο Παγκόσμιο Κύπελλο.\nΟ Αντώνης Κόνιαρης θεωρούταν... σίγουρος για την τελική δωδεκάδα πριν από λίγο καιρό, αλλά ο τραυματισμός του Γιάννη Αθηναίου και η επιστροφή του Βαγγέλη Μάντζαρη στην Εθνική άλλαξαν τα δεδομένα. Ο νέος γκαρντ του Ολυμπιακού στάθηκε αξιοπρεπώς στην προετοιμασία, χωρίς ωστόσο να εντυπωσιάσει σε κάποιον αγώνα. Η πίεσή του πάνω στην μπάλα είναι ένα από τα δυνατά του στοιχεία, ενώ στα «συν» υπολογίζεται και το γεγονός πως μπορεί να παίξει και ως «1» και ως «2». Σε γενικές γραμμές, πρόκειται για έναν γκαρντ που μπορεί να κάνει πολλές «μικρές» δουλειές πάνω στο παρκέ.\nΑπό την άλλη, ο Βαγγέλης Μάντζαρης «κόπηκε» αρχικά, αλλά επέστρεψε σαν... πιστός στρατιώτης της Εθνικής. Ο γκαρντ της Ούνικς Καζάν όχι μόνο γύρισε στην προετοιμασία, σε μια απόφαση που από μόνη της «λέει» πολλά και βάζει στην μέση και το ηθικό ζήτημα, αλλά απέδειξε πως μπορεί να είναι και χρήσιμος ως παίκτης οικονομίας και ουσίας, που διαθέτει περιφερειακό σουτ και αποφεύγει τα αβίαστα λάθη. Η Εθνική «πονάει» πίσω από τα 6,75μ. και ο «Μάντζα» στα φιλικά της Κίνας έδειξε πως μπορεί να δώσει λύσεις σε αυτόν τον τομέα. Άλλωστε, είναι έμπειρος με πολλές παραστάσεις στο κορυφαίο επίπεδο με την Ελλάδα και τον Ολυμπιακό.\nΤέλος, ο Παναγιώτης Βασιλόπουλος αποτελεί τον υπαρχηγό της «γαλανόλευκης», έναν παίκτη με συγκλονιστική ιστορία πίσω του, που αν δεν είχε τόσους τραυματισμούς θα μπορούσε να έχει κάνει ακόμα μεγαλύτερη καριέρα. Ο «Βασιλό» έρχεται από μια καλή σεζόν με τον Περιστέρι, «συνδέει» την τελική δωδεκάδα με την ομάδα των «παραθύρων» και πολλοί λένε πως πρέπει να του δοθεί η ευκαιρία, καθώς από μόνη της η παρουσία του στα αποδυτήρια θα κάνει καλό. Αγωνιστικά, πάντως, δεν κατάφερε να ξεχωρίσει στους αγώνες της προετοιμασίας. Βέβαια, η Ελλάδα διαθέτει πάρα πολλούς παίκτες στις θέσεις «3» - «4» και ο 35χρονος παίκτης δεν μπόρεσε να πάρει πολλές ευθύνες και προσπάθειες.\nΤο SDNA λίγο πριν την τελική ανακοίνωση του Θανάση Σκουρτόπουλου δίνει τον λόγο στους αναγνώστες του...\nΠοιος πρέπει να «κοπεί» από την τελική δωδεκάδα της Εθνικής για το Παγκόσμιο;


Στην Κίνα το μεγαλύτερο «πείραμα» ψηφιακού νομίσματος - Ακτιβιστής\nHome ΕΙΔΗΣΕΙΣ Κίνα Κόσμος ΝΕΑ Οικονομία ΡΟΗ Bitcoin Στην Κίνα το μεγαλύτερο «πείραμα» ψηφιακού νομίσματος\nΣτην Κίνα το μεγαλύτερο «πείραμα» ψηφιακού νομίσματος\nΑκτιβιστής στις 13.10.20 ΕΙΔΗΣΕΙΣ, Κίνα, Κόσμος, ΝΕΑ, Οικονομία, ΡΟΗ, Bitcoin,\nΈνα από τα μεγαλύτερα πειράματα ψηφιακού νομίσματος ξεκίνησε στην Κίνα -και δη στην επαρχία Σεντσέν- την προηγούμενη εβδομάδα. Η τοπική κυβέρνηση, συγκεκριμένα, διεξήγαγε λοταρία με έπαθλο… ψηφιακά νομίσματα, αξίας 10 εκατομμυρίων γουάν. Το ενδιαφέρον των πολιτών ήταν κάτι παραπάνω από εντυπωσιακό, καθώς συμμετείχαν συνολικά 2 εκατομμύρια άτομα, εκ των οποίων τα 50.000 ήταν… νικητές.\nΌσοι κέρδισαν μπορούν να κάνουν download την αντίστοιχη ηλεκτρονική εφαρμογή και να δαπανήσουν τα ψηφιακά νομίσματα που κέρδισαν σε περισσότερα από 3.000 συνεργαζόμενα καταστήματα. Πρόκειται για επιχειρήσεις, όπως σούπερ-μάρκετ και φαρμακεία, οι οποίες δέχθηκαν να συμμετάσχουν στο καινοτόμο πρόγραμμα.\nΑξίζει να σημειωθεί ότι το ψηφιακό γουάν δεν λειτουργεί όπως τα κρυπτονομίσματα, τύπου Bitcoin. Εκδίδεται και ελέγχεται από την κεντρική τράπεζα, δηλαδή τη Λαϊκή Τράπεζα της Κίνας. Λειτουργεί δε, συμπληρωματικά και από κοινού με τα ψηφιακά πορτοφόλια (σ.σ. Alipay, WeChatPay), αλλά και με τις υπόλοιπες εμπορικές τράπεζες. Αντίθετα, το Bitcoin είναι τελείως αποκεντροποιημένο, καθώς δεν ανήκει σε κανέναν και δεν ελέγχεται από κάποια θεσμική ή μη οντότητα. Επίσης, δεν διανέμεται μέσω της κεντρικής τράπεζας.\nΤο ψηφιακό γουάν είχε εφαρμοστεί πιλοτικά και στο πρόσφατο παρελθόν. Όμως, το πείραμα της Σεντσέν είναι το μεγαλύτερο μέχρι στιγμής. Η εξέλιξη αυτή, βέβαια, μόνο τυχαία δεν μπορεί να θεωρηθεί, καθώς ολοένα και περισσότερες κεντρικές τράπεζες εξετάζουν την ιδέα έκδοσης ενός ηλεκτρονικού νομίσματος.\nΠολύ πρόσφατα δε, η Τράπεζα Διεθνών Κανονισμών, μαζί με ακόμη επτά κεντρικές τράπεζες, έδωσε στη δημοσιότητα το πλαίσιο, το οποίο θα διέπει τη λειτουργία των ψηφιακών νομισμάτων των κεντρικών τραπεζών, γνωστά και ως CBDCs (Central Banks’ Digital Coins).\nΕΙΔΗΣΕΙΣ, Κίνα, Κόσμος, ΝΕΑ, Οικονομία, ΡΟΗ, Bitcoin\nΕΙΔΗΣΕΙΣ Κίνα Κόσμος ΝΕΑ Οικονομία ΡΟΗ Bitcoin


AUTOTOUR Ο ΜΕΓΑΛΟΣ ΓΥΡΟΣ ΤΗΣ ΚΡΗΤΗΣ - Jours fériés en Grèce\nΟ ΜΕΓΑΛΟΣ ΓΥΡΟΣ ΤΗΣ ΚΡΗΤΗΣ ΜΕ ΑΥΤΟΚΙΝΗΤΟ 15 ημέρες\nAutotour “Ο μεγάλος γύρος της Κρήτης”\nΜε το ενοικιαζόμενο όχημα και με απόλυτη αυτονομία, θα ταξιδέψετε στο νησί από ανατολή προς δύση και από βορρά προς νότο για 15 ημέρες, με τον δικό σας ρυθμό, ακολουθώντας την εθνική οδό αλλά και τους επαρχιακούς δρόμους. Είναι ιδανικό για ταξίδια σε λόφους και κοιλάδες.\nΘα σας μαγέψουν τα εξαιρετικά ορεινά τοπία, οι χιονισμένες κορυφές τους, οι απότομοι βράχοι, τα απότομα φαράγγια και οι στρογγυλεμένοι λόφοι. Είναι επίσης μια απέραντη τιρκουάζ θάλασσα: κολύμπι σε οργανωμένη παραλία ή σε μακρινό όρμο. Θα σταματήσετε όπου θέλετε!\nΗ Κρήτη είναι επίσης μια σειρά από μικρά ολάνθιστα χωριά με στενά δρομάκια που οδηγούν στο καφενείο της πλατείας, χωριουδάκια χαμένα σε μια πλούσια φύση που προσφέρουν στον επισκέπτη αισθήσεις ελευθερίας και γαλήνης. Όμως, είναι και ξέφρενες πόλεις που είναι γεμάτες ιστορικά μνημεία, μουσεία και αρχαιολογικούς χώρους.\nΕδώ είναι ένας άλλος κόσμος! Σταυροδρόμι μεταξύ Ευρώπης και Ανατολής, παρά την απληστία, κατάφερε ωστόσο να διατηρήσει μια ισχυρή, άγρια και ακαταμάχητη προσωπικότητα στην εικόνα των κατοίκων της. Οι γέροντες, με τα πρόσωπά τους ξεπερασμένα από τα χρόνια και τον ήλιο, είναι οι εγγυητές των τοπικών παραδόσεων και της προγονικής φιλοξενίας. Αισθάνεται καλά, σχεδόν σαν στο σπίτι.\nΕλάτε να ανακαλύψετε την Κρήτη με το αυτοκίνητό σας για να ανακαλύψετε όλες τις πτυχές της, χωρίς περιορισμούς, χωρίς πρόγραμμα αλλά με τον ελεύθερο χρόνο σας και με απόλυτη ελευθερία!


Πλίσκοβα - Σάκκαρη 2-0 : Αποκλεισμός αλλά χειροκρότημα για τη Μαρία! | Gazzetta\nΠλίσκοβα - Σάκκαρη 2-0 : Αποκλεισμός αλλά χειροκρότημα για τη Μαρία!\nΑντώνης Πατσούρας 18 Μαΐου 2019 - 20:09\nΗ Μαρία Σάκκαρη προδόθηκε από τα λάθη της και ηττήθηκε με 6-4, 6-4 από την Πλίσκοβα στον ημιτελικό της Ρώμης.\nΣ' ένα παιχνίδι που κρίθηκε στα δικά της λάθη η Μαρία Σάκκαρη ηττήθηκε με 6-4, 6-4 από την Καρολίνα Πλίσκοβα στον ημιτελικό του Italian Open αλλά αποχαιρετά με ψηλά το κεφάλι τη Ρώμη.\nΗ Μαρία Σάκκαρη ότι... έχτισε το γκρέμιζε με τα λάθη της (29 αβίαστα) και η Πλίσκοβα που είναι στο Νο7 της παγκόσμιας κατάταξης με την εμπειρία της κέρδισε το εισιτήριο για τον τελικό της Κυριακής (14:00, Cosmote Sport 6) εκεί όπου θα παίξει με την Τζο Κόντα.\nΗ Ελληνίδα είχε μια εκπληκτική εβδομάδα στη Ρώμη με 6 συνεχόμενες νίκες και μια ήττα στο φινάλε από την Τσέχα η οποία πήρε ρεβάνς για την ήττα της το 2018.\nΆνοδος δέκα θέσεων\nΗ Μαρία Σάκκαρη με την τρομερή πορεία της στη Ρώμη εκεί όπου κέρδισε και το Νο5 της παγκόσμιας κατάταξης την Πέτρα Κβίτοβα, θα έχει άνοδο 10 θέσεων στην παγκόσμια κατάταξη.\nΑπό το Νο39 θα βρεθεί τη Δευτέρα στο Νο29 και έτσι θα ισοφαρίσει το ρεκόρ καριέρας της. Μετά από την πρόκριση της στον ημιτελικό είχε ανέβει στο live raking στο Νο28 αλλά την... έριξε για μια θέση η πρόκριση της Κόντα στον τελικό της διοργάνωσης.\nΗ Ελληνίδα πλέον στρέφει το ενδιαφέρον της στο Ρολάν Γκαρός.\nΑνατροπή από την Πλίσκοβα\nΣτο 1ο σετ η Μαρία Σάκκαρη ξεκίνησε υπέροχα αλλά η ολιγόλεπτη διακοπή λόγω βροχής στο 2-4 άλλαξε το ρυθμό της.\nΗ Σάκκαρη έφτασε στο 1-2 με μπρέικ και στη συνέχεια στο 2-4! Το παιχνίδι διεκόπη ενώ η Σάκκαρη ήταν μπροστά με 0-30 και "φλέρταρε" με το μπρέικ!\nΗ Τσέχα όμως μετά από την διακοπή έπαιξε σπουδαία και απέναντι στη Μαρία που είχε πολλά αβίαστα λάθη πήρε 4 συνεχόμενα γκέιμ και έφτασε στο 6-4!\nΓια να φτάσει στην επικράτηση η Τσέχα πέτυχε μπρέικ στο 4-4 αλλά και στο 6-4 που της έδωσε το σετ. Η Σάκκαρη έχει 17 αβίαστα λάθη!\nΠάλεψε αλλά προδόθηκε\nΤο 2ο σετ και στο 1ο γκέιμ η Σάκκαρη φτάνει σε μπρέικ ποιντ αλλά δεν τα καταφέρνει και η Τσέχα θα προηγηθεί. Η Ελληνίδα μετά από 5 χαμένα γκέιμ επιστρέφει για να ισοφαρίσει σε 1-1.\nΗ Πλίσκοβα θα προηγηθεί (2-1) αλλά η Σάκκαρη πιέζει και ισοφαρίζει σε 2-2. Η Μαρία φτάνει σε μπρέικ πόιντ αλλά η Τσέχα δεν της το επιτρέπει και θα προηγηθεί μετά από μεγάλη μάχη με 3-2.\nΤο 6ο γκέιμ κράτησε σχεδόν 9' και η Σάκκαρη αφού "έσβησε" δυο μπρέικ πόιντ της Πλίσκοβα οδήγησε στο 3-3. Η Τσέχα με άνεση έφτασε στο 4-3 αλλά το ίδιο εύκολα ισοφαρίζει η Ελληνίδα.\nΜε άσο η Πλίσκοβα φτάνει στο 5-4 και με δυσκολία στο 6-4 και στη νίκη σε 1.28.\n— WTA (@WTA) 18 Μαΐου 2019\nbackhand return from @mariasakkari. #ibi19 pic.twitter.com/mIksBWI1th


Loves Everlasting Courage (2011) Δείτε online με ελληνικους υποτιτλους Western\nΚαλωσορίσατε στην ιστοσελίδα μας www.teniesonline.ucoz.com, όπου μπορείτε να απολαύσετε ταινίες σε απευθείας προβολή με ελληνικούς υπότιτλους. Σε αυτή την ιστοσελίδα μπορείτε να παρακολουθήσετε την ταινία Loves Everlasting Courage (2011) online και χωρίς καμιά υποχρέωση εγγραφής στον ιστό. Εδώ θα βρείτε ολόκληρη τη ταινία Loves Everlasting Courage (2011) σε καλή ποιότητα. Κάθε επισκέπτης θα είναι σε θέση να παρακολουθήσει σε απευθείας σύνδεση όλες τις ταινίες δωρεάν με καλή εικόνα και ήχο. Σε περίπτωση που η ταινία σας κολλάει πατήστε pause (παύση) για 5 με 10 λεπτά το πολύ, ώστε να φορτώσει. Αν συναντήσετε δυσκολία στην προβολή της ταινίας Loves Everlasting Courage (2011), τότε μπορείτε να παρακολουθήσετε το βοηθητικό μας βίντεο που σας εξηγεί βήμα βήμα την διαδικασία προβολής. Υπάρχει αναζήτηση στην ιστοσελίδα μας, όπου μπορείτε να βρείτε την ταινία που επιθυμείτε πληκτρολογώντας το όνομα στην αναζήτηση, για παράδειγμα Loves Everlasting Courage (2011). Σε περίπτωση μη ευρέσεως της ταινίας που αναζητήσατε υπάρχει η δυνατότητα παραγγελίας στον ιστό μας όπου μπορείτε να παραγγείλετε ταινία και η φόρμα παραγγελίας βρίσκεται στο κεντρικό μενού.Ξεκινήστε λοιπόν να βλέπετε την ταινία& Loves Everlasting Courage (2011) τώρα!Απολαύστε βλέποντας τις ταινίες που αγαπάτε στην στην καλύτερη ιστοσελίδα και φυσικά μην ξεχάσετε να προσθέσετε τη διεύθυνση μας στα αγαπημένα σας!\nLoves Everlasting Courage (2011) Δείτε online\nΗθοποιοί: Wes Brown, Cheryl Ladd, Bruce Boxleitner\nταινιa Loves Everlasting Courage (2011) Δείτε online με ελληνικους υποτιτλους δωρεάν


Στα Χανιά με Super Puma και κλιμάκιο Μηχανικών ο Χρ. Σπίρτζης - iNotos.gr\nΣτην Κρήτη έρχεται το απόγευμα ο Υπουργός Υποδομών και Μεταφορών κ. Χρήστος Σπίρτζης με ελικόπτερο super puma συνοδευόμενος από κλιμάκιο Μηχανικών του Υπουργείου. Πρόκειται για εμπειρογνώμονες της Γενικής Διεύθυνσης Αποκατάστασης Φυσικών Καταστροφών. Μαζί του μεταβαίνει στο νησί και ο Γενικός Γραμματέας Πολιτικής Προστασίας κ. Γιάννης Ταφύλλης, ο οποίος συνοδεύεται από τον υποστράτηγο της ΕΜΑΚ κ. Γιάννη Πετρούτσο και 9μελές κλιμάκιο.


ΠΛΗΡΗΣ ΟΔΗΓΟΣ NEW LONG FEST 2016 - Rockpages\nNew Long Fest…ο μεγαλύτερος open-air καλοκαιρινός θεσμός του underground ήχου έρχεται και φέτος για ακόμα πιο πολλές συγκινήσεις. Ξεκινώντας ω ς Μουσικά Κύματα το 2005, το NLF για 12η συνεχή χρονιά θα μας προσφέρει πολλές ώρες μουσικής. Με λίγα συγκροτήματα στην αρχή, η εξέλιξή του τα τελευταία χρόνια είναι εντυπωσιακή. Το σημαντικό είναι ότι έχει σταθερούς οπαδούς οι οποίοι θα πάνε κάθε χρόνο ανεξαρτήτως συγκροτημάτων και αυτό δείχνει την πολύ μεγάλη επιτυχία του. Τα θετικά του; Πολλά. Το πολύ φθηνό εισιτήριο, οι φθηνές βαρελίσιες μπύρες και τα ζεστά σουβλάκια εντός του αγωνιστικού χώρου, το τρομερό κλίμα μεταξύ οπαδών και συγκροτημάτων, το άφθονο merchandise και η Νέα Μάκρη που είναι ό,τι πρέπει για να ξεφύγεις ένα τριημεράκι μέσα στο κατακαλόκαιρο. Φέτος θα είμαστε και πάλι εκεί. Πάμε να δούμε τις βασικές πληροφορίες.\nΠΟΤΕ; Παρασκευή 15-Σάββατο 16-Κυριακή 17 Ιουλίου\nΠΟΥ; Πολιτιστικό και αθλητικό πάρκο Νέας Μάκρης, Λεωφόρος Μαραθώνος 196\nΠΟΣΟ; 4€ ανά ημέρα\nΤΙ ΩΡΑ; 17:00 κάθε μέρα\nΠρώτη φορά φέτος 3ήμερο και πρώτη φορά αυξημένο εισιτήριο (από 2€ που ήταν) αλλά 12€ για να δεις 26 συγκροτήματα, δεν τα λες και πολλά. Για όσους δεν έχουν που να μείνουν, υπάρχει χώρος για camping ο οποίος δίνει ειδική έκπτωση για τους φίλους του festival. Για να δούμε αναλυτικά όσους θα προσπαθήσουν να μας ξεβιδώσουν τα κεφάλια και φέτος. Αξίζει να σημειωθεί η μεγάλη ποικιλία στη μουσική που θα ακούσουμε, καθώς το metal αποτελεί οριακά μειοψηφία. Η σειρά των συγκροτημάτων είναι τυχαία.\nΤο event στο Facebook: https://www.facebook.com/events/1683184398597517/\nPoem: Το μεγαλύτερο ίσως όνομα που θα δούμε φέτος στο NLF, οι οποίοι μπορεί να σιώπησαν για μερικά χρόνια αλλά το φετινό “Skein Syndrome” δείχνει το πόσο σπουδαίοι μουσικοί είναι. Το progressive metal κουαρτέτο θα δώσει ένα ξεχωριστό ακουστικό show, το οποίο αναμένεται με μεγάλο ενδιαφέρον.\nMass Infection: Οι Λειβαδιώτες με το αμερικάνικο death metal τους είναι από τα πιο δυνατά ονόματα του NLF οι οποίοι για πολλά χρόνια οργάνωναν το δικό τους open-air festival στην πόλη τους, το Livadia Extreme Fest. Με τρία album στο ενεργητικό τους, πιο πρόσφατο το “For I Am Genocide” του 2014, έρχονται να σπείρουν όλεθρο!\nKarma Violens: Το metalcore των Αθηναίων είναι όλα τα λεφτά, ειδικά όταν παίζεται ζωντανά. Δεν είναι τυχαίο ότι κατάφεραν να ξεσηκώσουν το κοινό σαν support στους Amon Amarth και τις δύο φορές που άνοιξαν για αυτούς. Με το δεύτερο album τους “Skin Of Existence” να είναι ακόμα φρέσκο στα ηχεία μας, ξέρουν τι πρέπει να κάνουν.\nWomb Of Maggots: Ξεκίνησαν το 2001 παίζονται atmospheric/industrial death metal, κυκλοφόρησαν το “Life Odium” το 2002, αλλά λίγα χρόνια μετά μετονομάστηκαν σε Inactive Messiah. Πριν δυο χρόνια όμως, παλιά μέλη των Inactive Messiah αποφάσισαν να ξαναχρησιμοποιήσουν το όνομα αυτό, αλλάζοντας ριζικά το ύφος τους σε brutal death metal. Κυκλοφόρησαν φέτος την κτηνωδία “Decay Of Humanity”.\nForay Between Ocean: Ένα πολύ καινούριο συγκρότημα με μέλη τα οποία βρίσκονται χρόνια στην ελληνική σκηνή, παίζοντας κάτι στο οποίο δεν τους έχουμε ξανακούσει. Το ντεμπούτο τους “Depression Never Ending” είναι μία ενδιαφέρουσα προσπάθεια death με στοιχεία post extreme την οποία θα παρουσιάσουν ζωντανά.\nObzerv: Οι Ρεθυμνιώτες extreme metallers έρχονται μετά από καιρό στην Αθήνα για να γκρεμίσουν τη σκηνή και για όσους τους έχουν δει ζωντανά, καταλαβαίνουν ότι κάτι τέτοιο θα είναι παιχνιδάκι.\nEmbrace The Paradox: Σούπερ πορωτικό deathcore από τους Θεσσαλονικείς οι οποίοι ετοιμάζουν το πρώτο τους album το οποίο αναμένεται να κυκλοφορήσει το Σεπτέμβρη.\nChronoboros: Power-trio με πολύ διάθεση για πολύ θόρυβο. Το post-hardcore στο οποίο επιδίδονται θα ταίριαζε καλύτερα αν έπαιζαν σε ένα βάλτο, αλλά σιγά μην τους σταματήσει ο καλοκαιρινός ήλιος.\nUniverse217: Από τα πιο ιδιαίτερα συγκροτήματα της ελληνικής σκηνής οι Αθηναίοι, των οποίων κάθε εμφάνιση καθηλώνει παρ’ όλο που το experimental doom metal τους δεν είναι και το πιο εύκολο άκουσμα. Η Τάνια στα φωνητικά και ο Μάνος στις κιθάρες είναι οι ηγέτες τους οι οποίοι τραβάνε όλα τα βλέμματα. Με τέσσερα album στο ενεργητικό τους, πιο πρόσφατο το φετινό “Change”, είναι από τα πιο δυνατά χαρτιά του festival.\nCyanna Mercury: Από τα συγκροτήματα που πραγματικά δεν γίνεται να περιγράψεις το στυλ τους, καθώς έχουν ένα δικό τους ξεχωριστό ήχο και κάνουν το φετινό NLF το πιο πολυποίκιλο μουσικά των τελευταίων ετών.\nwe.own.the.sky: Οι τους λάτρεις του instrumental post-rock ξέρουν ότι αυτοί εδώ είναι από τα καλύτερα συγκροτήματα στο είδος τους, οι οποίοι θα μας ταξιδέψουν με τις πανέμορφες μελωδίες τους.\nOmega Monolith: Βαρύ κι ασήκωτο instrumental heavy/doom metal οι οποίοι αποτελούνται μόνο από δύο άτομα αλλά ακούγονται σαν πέντε. Για πολύ δυνατούς ακροατές.\nFreefall: Ο τραγουδιστής τους Μίμης είχε παίξει σε προηγούμενο NLF με τους Wreckage. Οι Θεσσαλονικείς κυκλοφορούν το ντεμπούτο τους “Cul-De-Sac” και το old-school death metal τους θα κουνήσει πολλούς σβέρκους.\nStill Falling: Άλλη μία ξεχωριστή μουσική πρόταση, καθώς η χώρα μας δεν έχει και πολλούς εκπροσώπους στο λεγόμενο djent. Κυκλοφορούν φέτος μετά από πολλά χρόνια (και δύο EP) το πρώτο τους full-length.\nMadleaf: Ένα alternative rock συγκρότημα με πολλές μουσικές επιρροές και ένα ολοκαίνουριο album (“House Of Lust”) στις αποσκευές τους για να προωθήσουν.\nWish Upon A Star: Από τις εκπλήξεις του φετινού NLF, καθώς οι Wish παίζουν άκρως διασκεδαστικό punk rock. Τελείως έξω από το κλίμα του festival, αλλά πάω στοίχημα ότι θα κάνουν πολύ κόσμο να τους χειροκροτήσει αφού την δουλειά τους την κάνουν πάρα πολύ καλά. Κυκλοφόρησαν φέτος το 3ο τους album με τίτλο “Through Thick And Thin”.\nDespite Everything: Παρόμοια κατάσταση με τους…από πάνω. Punk rock για μία διαφορετική νότα, με το νέο τους album “Trails” να είναι φρέσκο εκεί έξω. Ένα συγκρότημα που έχει δώσει κυριολεκτικά εκατοντάδες live σε Ελλάδα και εξωτερικό, είναι σίγουρο ότι έχουν την εμπειρία για να ξεχωρίσουν.\n10 Code: Το alternative rock έχει την τιμητική του φέτος και το κουαρτέτο από την Αθήνα είναι άλλο ένα συγκρότημα που αρέσκεται σε αυτόν τον ήχο.\nIn Search Of Atlantis: Άλλο ένα metalcore συγκρότημα με πολλή διάθεση να αρχίσουμε να χοροπηδάμε στους ρυθμούς τους από τη στιγμή που θα ανέβουν στη σκηνή μέχρι να σταματήσουν να παίζουν.\nMaplerun: Από τα συγκροτήματα που ανυπομονώ περισσότερο να δω, καθώς μόνο μία φορά στο παρελθόν δε φτάνει. Τρομερό alternative rock/metal συγκρότημα το οποίο λοξοκοιτάει προς τους Godsmack και δίνει καταπληκτικές live εμφανίσεις γεμάτες με ενέργεια. Δεν είναι τυχαίο ότι ξεσήκωσαν το κοινό των Katatonia.\nYellow Devil Sauce: Η…Κίτρινη Διαβολόσαλτσα περιγράφει την μουσική της ως “heavy as shit” και δεν γίνεται να διαφωνήσεις με αυτό. Αυτή τη φορά όμως θα ακούσουμε κάτι διαφορετικό από το power trio, καθώς το heavy rock τους θα αντικατασταθεί με ακουστικό show.\nSun, Rain In Life: Οι alternative rockers είναι το πιο παλιό συγκρότημα του NLF, αφού υπάρχουν από το 1995. Κάποιοι ίσως να τους ξέρετε με το παλιό τους όνομα, Teenage Angst, με το οποίο είχαν κυκλοφορήσει και ένα full-length ενώ άλλαξαν το όνομά τους το 2003 και μόλις πέρυσι κυκλοφόρησαν το πρώτο (με το καινούριο όνομα) album τους “96/4”.\nThe Locals: Αυτοχαρακτηρίζονται ως drunk ‘n’ roll και όταν τους ακούς το αντιλαμβάνεσαι απόλυτα. Πέντε μπεκρήδες που προσπαθούν να παίξουν καλή, διασκεδαστική μουσική. Και το καταφέρνουν μια χαρά.\nInsect Radio: Η πιο παλαβή μουσική πρόταση, αφού συνδυάζουν επιτυχημένα το punk/hardcore με το math! Κι όμως, ναι! Το ντεμπούτο τους “We Are Trouble” είναι όνομα και πράγμα.\nBreath After Coma: Άλλο ένα alternative rock συγκρότημα, οι οποίο έρχονται με πολλή διάθεση να στήσουν ένα μεγάλο party στη σκηνή της Νέας Μάκρης.\nHearth: Αργό, πένθιμο doom/death metal το οποίο είναι ικανό να κρύψει τον ήλιο και πολύ ελπίζω να το κάνει. Από τα συγκροτήματα που πρέπει να παίξουν νύχτα για να μπορέσεις να νιώσεις καλύτερα τη μουσική τους.\nΠροηγούμενο άρθροBruce Springsteen – The Ties That Bind\nΕπόμενο άρθροΔΕΥΤΕΡΗ ΚΑΡΔΙΑΚΗ ΠΡΟΣΒΟΛΗ ΥΠΕΣΤΗ Ο DRUMMER ΤΩΝ PRIMUS


Γώγος: Και η Τήνος στα «κόκκινα» νησιά μαζί με Ιο και Πάρο -Η κατάσταση στην Κρήτη, το ενδεχόμενο τοπικών lockdown - Εφημερίδα Γνώμη Υπεύθυνη ενημέρωση\nΠάτρα: Σε σοβαρή κατάσταση δικυκλιστής μετά από τροχαίο στην Ακτή Δυμαίων\nΜατίνα Παγώνη: Οι ανεμβολίαστοι κινδυνεύουν από τη μετάλλαξη Όμικρον\nΓια τα «κόκκινα» νησιά στα οποία η θετικότητα κυμαίνεται από 4% έως και 5,5% μίλησε σημερα ο καθηγητής Παθολογίας Χαράλαμπος Γώγος.\n«Εκεί έχουμε ήδη ένα πρόβλημα» «θα πρέπει να περιοριστεί το φαινόμενο», τόνισε ο Χαράλαμπος Γώγος, μιλώντας στον ΣΚΑΪ, εξηγώντας ότι εκτός από την Ίο και την Πάρο στα «κόκκινα» νησιά εντάσσεται πλέον και η Τήνος.\nΣτην Κρήτη είπε ότι η κατάσταση είναι λίγο καλύτερη και ειδικά στο Ρέθυμνο έχει σταθεροποιηθεί.\nΓώγος για τοπικά lockdown\nΟ καθηγητής τόνισε ότι απαιτείται να ελεγχθεί η κατάσταση σε αυτά τα νησιά για να μην οδηγηθούν σε περιοριστικά μέτρα όπως αυτά που εφαρμόστηκαν στη Μύκονο. Πρότεινε σε πρώτη φάση να γίνει μια πολύ καλή ενημέρωση των τοπικών αρχών, προκειμένου να ευαισθητοποιηθούν οι επιχειρηματίες, οι τουρίστες και οι κάτοικοι.\nΣύμφωνα με τον κ. Γώγο παρατηρείται μια αυξημένη πίεση στο Σύστημα Υγείας αλλά στις κλινικές και όχι στις ΜΕΘ των νοσοκομείων. Για το ποσοστό εμβολιαστικής κάλυψης που απαιτείται για να σχηματιστεί τείχος ανοσίας, ο καθηγητής τόνισε ότι είναι μεγαλύτερο από 80% εξαιτίας του στελέχους Δέλτα που επικρατεί και αυξάνει τη μεταδοτικότητα.\nΠηγή: iefimerida.gr – https://www.iefimerida.gr/ellada/gogos-kai-i-tinos-sta-kokkina-nisia\nΓώγος στη “ΓΝΩΜΗ”: Νέα μονοκλωνικά για πρόληψη, θεραπεία και 6άμηνη ανοσία\nΔεν λειτουργούσε το ακτινολογικό και τον έστειλαν για ακτινογραφία στον κτηνίατρο\n«Θα σαρώσει η «Ο» αλλά, ελπίζουμε να γίνει ενδημική»\nΈκκληση Γώγου μέσω της “ΓΝΩΜΗΣ”-Μάσκες παντού. Εμβολιαστείτε τώρα, κάνετε self και rapid\nΣπαράζει καρδιές η κατάκοιτη μάνα που έχασε το παιδί της σε τροχαίο\nΜορφή «χιονοστιβάδας» έχουν πάρει οι καταγγελίες που προέκυψαν μετά την γνωστοποίηση της υπόθεσης βιασμού της 24χρονης σε ξενοδοχείο της Θεσσαλονίκης.\nΟ ακτιβιστής Ηλίας Γκιώνης έκανε σήμερα νέες δηλώσεις, σύμφωνα με τις οποίες ανάμεσα στα πρόσωπα που εμπλέκονται στο συγκεκριμένο «κύκλωμα» είναι και γνωστά ονόματα του αθλητισμού αλλά και παίκτες ριάλιτι.\n«Με ενημερώνουν κορίτσια ότι οι εν λόγω κύριοι σε Αθήνα και Θεσσαλονίκη καλούσαν μέχρι και χθες το βράδυ κορίτσια σε πάρτι που θα πραγματοποιηθούν τις επόμενες ημέρες. τα ονόματα που έχω συλλέξει, για τα οποία είμαι σίγουρος για τους έξι από αυτούς, είναι από διάφορους χώρους. Υπάρχουν μέσα άτομα που ανήκουν στον αθλητισμό και την πυγμαχία, άτομα που έγιναν διάσημα μέσα από τα ριάλιτι, προφανώς το μεγάλο κεφάλι είναι επιχειρηματίες που έχουν και τα χρήματα να το στηρίξουν όλο αυτό», ανέφερε χαρακτηριστικά.\n17 Ιανουαρίου 2022 10:22\nΣυνεχίζεται το μυστήριο με τον ήχο που ακούγεται τα βράδια στη Θεσσαλονίκη με τους κατοίκους να μην μπορούν να κοιμηθούν ενώ παράλληλα κανείς δεν ξέρει από που προέρχεται με πολλούς να λένε ότι ακούγεται από τα Μετέωρα ενώ υπάρχουν και αυτοί που θεωρούν προς ακούγεται από το Σέιχ Σου.\nΣύμφωνα με μαρτυρίες, πρόκειται για έναν απόκοσμο και εκκωφαντικό ήχο, ο οποίος ξεκίνησε να ακούγεται περίπου ένα μήνα πριν, από τον Δεκέμβριο του 2021 δηλαδή, και είναι ακόμη πιο έντονος στη διασταύρωση των οδών Κηφισίας και Ακροπόλεως, της Θεσσαλονίκης.\nΜιλώντας για το συγκεκριμένο γεγονός στην τηλεόραση του ΑΝΤ1, ο καθηγητής Γεωλογίας, Ευθύμιος Λέκκας, τόνισε πως το πιθανότερο σενάριο είναι ότι πρόκειται για ήχο που προκαλείται από ανθρώπινο χέρι και όχι από φυσικό φαινόμενο.\nΑπό τη μεριά του, ο Διευθυντής Ερευνών Γεωδυναμικού Ινστιτούτου Αστεροσκοπείου Αθηνών, Γεράσιμος Χουλιάρας, μιλώντας στην ΕΡΤ, σημείωσε ότι γίνονται μελέτες από το ΑΠΘ για να αποσαφηνιστεί αν πρόκειται για γεωλογικό φαινόμενο ή μηχανικό, τονίζοντας παράλληλα ότι είναι τοπικό.\nΚλιμάκιο της ΕΥΑΘ που βρέθηκε στο σημείο διαπίστωσε πως ο θόρυβος δεν προέρχεται από κάποιον αγωγό του δικτύου ύδρευσης ενώ, σύμφωνα με ειδικούς, ο ήχος μπορεί να ακούγεται στην περιοχή των Μετεώρων, όμως προέρχεται από το δάσος του Σέιχ Σου.\nΓεωλόγος που βρέθηκε στο σημείο έχει αποκλείσει το σενάριο του γεολογικού φαινομένου, καθώς τόνισε ότι θα είχαν προκληθεί ρωγμές και μικρές κατολισθήσεις.\nΩστόσο οι κάτοικοι είναι τρομαγμένοι. Μάλιστα, μερικοί από αυτούς βγήκαν στο δρόμο τα ξημερώματα και ακολούθησαν τον ήχο για να δουν από που προέρχεται. Πράγματι, είναι πολύ έντονος στη διασταύρωση των οδών Κηφισίας και Ακροπόλεως.\nΈνας κάτοικος, μιλώντας στο ThessToday.gr, ανέφερε πως «όταν είμαστε στο σημείο όπου ακούγεται έντονα, νιώθουμε σαν κάποιος να χτυπάει μέσα από τη γη. Εκεί, βέβαια, βρίσκεται ο αγωγός φυσικού αερίου. Όλοι φοβόμαστε γιατί δεν γνωρίζουμε από που προέρχεται. Υπάρχουν άτομα που ξυπνούν από τον ήχο 2 και 3 η ώρα τα ξημερώματα. Εγώ για παράδειγμα, χθες στις 5:30 τα ξημερώματα, ήμουν ξύπνιος και τον άκουγα».\nΑπό τη μεριά της, μια κάτοικος της περιοχής, περιγράφει την κατάσταση με τον απόκοσμο ήχο και τους λόγους που οι κάτοικοι τον ακολούθησαν, λέγοντας πως δονείται ακόμα και το έδαφος. «Όταν φτάνουμε στο επίκεντρο, νιώθουμε στα πόδια μας το ντουκ…ντουκ…ντουκ…», σημειώνει η ίδια στο ThessToday.gr.\n17 Ιανουαρίου 2022 10:02\n«Ευχαριστώ πολύ τον κόσμο για την υποστήριξη, είναι το στήριγμά μου για να επανέλθω στην κανονική μου ζωή».\nΗ πρώτη σύλληψη\nΜε ανάρτησή της, μάλιστα, στα μέσα κοινωνικής δικτύωσης, η Γενική Αστυνομική Διεύθυνση Θεσσαλονίκης ανέφερε στις 2 Ιανουαρίου πως «Ξημερώματα σήμερα, αστυνομικοί του Τ.Α. Λευκού Πύργου συνέλαβαν 27χρονο για καταγγελλόμενο βιασμό σε βάρος 24χρονης».\nΗ αποκάλυψη της αποτροπιαστικής υπόθεσης προκάλεσε θύελλα αντιδράσεων στα μέσα κοινωνικής δικτύωσης, ενώ επικρατεί σύγχυση αναφορικά με την ταυτότητα των ατόμων που συμμετείχαν στο ίδιο πάρτι. Από πλευράς του, ο επιχειρηματίας, Δημήτρης Φιντιρίκος διέψευσε ότι ήταν ανάμεσα στα άτομα που φέρονται να βίασαν την κοπέλα, ενώ δήλωσε ότι θα προσκομίσει τα αποδεικτικά στοιχεία, σύμφωνα με τα οποία απουσίαζε στο Ντουμπάι την ίδια ημερομηνία, που σημειώθηκε το αποτρόπαιο συμβάν.\nΠαράλληλα, στην υπόθεση του βιασμού της 24χρονης φέρονται να εμπλέκονται ο επιχειρηματίας που συνελήφθη, ένα συγγενικό του πρόσωπο, καθώς και ο μετρ του καφέ «Achilleion», με τον οποίο η επιχείρηση εστίασης, όταν έγινε γνωστή η υπόθεση, διέκοψε αμέσως την συνεργασία τους.\nΌπως αναφέρει σε ανακοίνωσή της η διεύθυνση του καταστήματος εστίασης «Achilleion», «Με τον εργαζόμενο, ο οποίος φέρεται να συμμετείχε στο συγκεκριμένο περιστατικό, έχει ήδη διακοπεί η συνεργασία μας. Εκφράζουμε τον αποτροπιασμό και την θλίψη μας για τέτοιου είδους περιστατικά και για τα οποία θα αποφανθεί η Δικαιοσύνη».\nΣτο ενδιάμεσο, είχε προηγηθεί ανάρτηση του υπαλλήλου του καφέ, Μάνου Παπαδόπουλου στον λογαριασμό που ο ίδιος διατηρεί στο Instagram, στο κείμενο της οποίας ζητούσε συγνώμη από την 24χρονη κοπέλα την οποία «παρέσυρε σε ένα πάρτι σε σουίτα γνωστού ξενοδοχείου της πόλης μας, όμως η κατάσταση παρεκτράπηκε κατά την διάρκειά της με αποτέλεσμα να εκτεθεί ανεπανόρθωτα ψυχικά και σωματικά μια κοπέλα που γνωρίζω και ήμουν σαφώς η πιεστική αιτία για να παραστεί στο πάρτι». Λίγες ώρες αργότερα, το ίδιο πρόσωπο επανήλθε και με μια νέα ανάρτηση υποστήριξε ότι η προηγούμενη δεν έγινε από τον ίδιο, αλλά από πρόσωπο, το οποίο έχει ήδη μηνύσει για αρπαγή, απειλή και παράνομη βία.\nΣύμφωνα με πληροφορίες, πρόκειται για τον νυν σύντροφο της 24χρονης κοπέλας, ο οποίος μόλις πληροφορήθηκε από την ίδια τι είχε συμβεί, ανάγκασε τον μετρ του «Achilleion» να «ομολογήσει» ότι εκείνος είναι ο κύριος υπεύθυνος για ό,τι συνέβη την Παραμονή της Πρωτοχρονιάς, στη σουίτα του ξενοδοχείου. Άλλες πληροφορίες αναφέρουν πως στην υπόθεση φέρονται να εμπλέκονται κι άλλα άτομα, τα οποία ανέβηκαν στην σουίτα, ενώ η κοπέλα ήταν ημιλιπόθυμη και δεν μπορούσε να αντισταθεί, ούτε και να συγκρατήσει πρόσωπα και ονόματα, όπως είπε στον αστυνομικό, που της πήρε κατάθεση.\n17 Ιανουαρίου 2022 09:42\n17 Ιανουαρίου 2022 09:38\nΜετανιωμένοι οι ανεμβολίαστοι που μπαίνουν σε ΜΕΘ – «Θέλουν να το πουν, αλλά δεν προλαβαίνουν»\n17 Ιανουαρίου 2022 09:10


Ένταση στα σύνορα Σλοβενίας-Κροατίας - tsolias.net - Τελευταίες ειδήσεις - viral news\nHome / Greek Viral News / hassapispeter / Ένταση στα σύνορα Σλοβενίας-Κροατίας\nΣάββατο, Δεκεμβρίου 30, 2017 Greek Viral News, hassapispeter\nΗ διαμάχη μεταξύ της Σλοβενίας και της Κροατίας για τον Κόλπο Πιράν στη βόρεια Αδριατική που κρατά εδώ και 25 χρόνια αναμένεται να οξυνθεί ακόμη περισσότερο. Από τις 29 Δεκεμβρίου η Σλοβενία πρόκειται να υλοποιήσει την απόφαση του Διαρκούς Διαιτητικού Δικαστηρίου της Χάγης (Permanent Court of Arbitration) σύμφωνα με την οποία παραχωρούνται στη Σλοβενία τα δύο τρίτα του κόλπου. Ο σλοβένος πρωθυπουργός Μίρο Τσέραρ ανακοίνωσε ότι από εδώ και πέρα η αστυνομία θα αναλάβει τον έλεγχο «της θάλασσάς μας». Την ίδια ώρα η Κροατία μπορεί να αμυνθεί αφού δεν έχει αναγνωρίσει την απόφαση του δικαστηρίου.\nΤην ίδια ώρα συζητείται έντονα να βρεθεί μια λύση σύμφωνα με το παράδειγμα της Ολλανδίας και της Γερμανίας. Σε αυτή τη περίπτωση οι δυο πλευρές αποφάσισαν να μην οριοθετήσουν το ακριβές σύνορο στο κόλπο Ντόλαρτ αλλά ταυτόχρονα να συμφωνήσουν σε όλα τα ανοιχτά ζητήματα που αφορούν την κίνηση στον κόλπο. Πολλοί θεωρούν αυτή τη λύση ιδανική και την περίπτωση Σλοβενίας-Κροατίας.\ndpa /Αλεξάνδρα Κοσμά


- Αγάπιε, κράτα με.\n- Τα στερνά του κόσμου, Αγάπιε.\n- Τα ποιά;\n- Η συντέλεια, ευλογημένε. Η Δευτέρα Παρουσία. Συμβαίνει.\n- Εδώ, σε μας. Αναποδογύρισε ο κόσμος.\n- Κοιμάσαι ακόμα, Πάτερ; Στη θέση του είναι ο κόσμος.\n- Γονάτισε να προσευχηθείς γιατί είναι κάτω ο ουρανός και πάνω τα πεζούλια. Ελέησον Χριστέ, σκύψε και λέγε, Ελέησον Χριστέ...\n- Πάτερ, κοίτα τον ουρανό, πάνω δεν είναι;\n- Κοίτα τα πεζούλια, κάτω δεν είναι;\n- Κοίτα τη θάλασσα γαλήνη που την έχει. Άντε να πλυθείς για να συνέλθεις. Όνειρο ήταν. Και έλα μετά που σε περιμένει ένα ζευγάρι για να κανονίσει γάμο.\n- Αγάπιε, τα είδα εγώ τα πάνω κάτω, δε γελιέμαι. Αν δεν είναι απ’ τη συντέλεια, είναι από τη διάσειση που μ’ άφησε κουσούρι.\n- Έλα να τα πάρουμε από την αρχή, να σε ησυχάσω. Τί είδες μόλις ξύπνησες;\n- Το ταβάνι.\n- Τις παντόφλες.\n- Μετά άνοιξα το παράθυρο και κόπηκε το αίμα μου σαν φέτα από καρπούζι.\n- Ποιό παράθυρο;\n- Αυτό που είναι πάνω απ’ το ντιβάνι.\n- Έτσι πες μου.\n- Έτσι σου λέω.\n- Και είδες δυο ανθρώπους εκεί;\n- Να στέκουνε με το κεφάλι κάτω και τα πόδια επάνω;\n- Από τούτο σκιάχτηκες;\n- Αμ, από ποιό;\n- Τζάμπα σκιάχτηκες. Το ζευγάρι που σε περιμένει είναι η συντέλεια που λες. Έφτασαν την ώρα που έπεφτες για ύπνο. Ήθελαν να σου μιλήσουν αμέσως για να τελέσουν εδώ τον γάμο τους. Τους εξήγησα πως αν θέλουν να τελέσουν εδώ τον γάμο τους να μη σου μιλήσουν αμέσως. Να σε περιμένουν να ξυπνήσεις. Κάθισαν κάτω από τα δέντρα κι όση ώρα περίμεναν έκαναν τη γιόγκα.\n- Ποιά είναι αυτή η γιόγκα, Αγάπιε και τί την κάνουν;\n- Είδος γυμναστικής είναι.\n- Σαν να λέμε σουηδική;\n- Σαν να λέμε ινδική. Από την Ινδία έρχεται.\n- Γιατί από τόσο μακρυά;\n- Δεν ξέρω ακριβώς. Μέθοδος αρχαία. Οι δάσκαλοι τεντώνονται σαν λάστιχα και μαθαίνουν τους μαθητές να κάνουν το δέντρο, το λωτό, την καμήλα, το ψάρι και τον σκύλο.\n- Να γαυγίζουν τους μαθαίνουν;\n- Τη στάση του σκύλου. Άκου να μαθαίνεις κι εσύ.\n- Αυτό που καίγομαι να μάθω είναι το ανάποδο.\n- Κάνουν διάφορες ασκήσεις με περίεργες ονομασίες που βοηθούν την αναπνοή, τη δυσκοιλιότητα, την ισχιαλγία, την αντιγήρανση, διάφορα... Υπάρχει στάση του συμπαντικού χορευτή. Στάση του βασιλιά των περιστεριών. Εσύ όταν τους είδες έκαναν την στάση του σκορπιού που υποτάσσει τα δηλητήρια της ψυχής. Εδώ το γράφει.\n- Για να υποτάξω εγώ τα δηλητήρια που μ’ ανεβαίνουν στα χείλη, μπορώ να δω τι είναι αυτό που μελετάς και το μαθαίνεις φαρσί;\n- Ας ανοίξουν ένα Ευαγγέλιο για να την πετύχουν και δεν χρειάζεται να δένονται σαν τα οχτάρια.\n- Αυτή είναι μια από τις στάσεις. Υπάρχει και στάση της ομπρέλας.\n- Και στάση του λεωφορείου υπάρχει. Και στάση ζωής.\n- Όλοι μπορούν να κάνουν γιόγκα, σε κάθε ηλικία. Και εσύ άμα θελήσεις μπορείς, Πάτερ. Θα σε βοηθήσει να βρεις τη χαμένη σου ηρεμία μέσα σ’ έναν κόσμο αγχωμένο και επιθετικό.\n- Αγάπιε, πάψε να μου συλλαβίζεις αυτό το φυλλάδιο αν θέλεις να βρω ηρεμία. Πάψε και κατάλαβα.\n- Τί κατάλαβες;\n- Τι με περιμένει.\n- Θέλουμε τον γάμο στις τριάντα του μηνός στις δέκα το πρωί, είπαν.\n- Είμαστε κλεισμένοι στις δέκα, αλλά μπορούμε ωραιότατα στις δώδεκα, είπε.\n- Αυτό δεν γίνεται, είπαν.\n- Γιατί, είπε;\n- Γιατί η ημερομηνία, μέρα + μήνας + έτος, μαζί με την ακριβή ώρα πρέπει να μας δίνουν τελικό άθροισμα εννιά, οπότε αν εσείς μας αλλάξετε την ώρα, μας αλλάζετε τον αριθμό και τρέχα γύρευε μετά, είπαν.\n- Να τρέξετε και να γυρέψετε από τώρα, γιατί δεν μας βλέπω να τα βρίσκουμε, είπε.\n- Μην το λέτε αυτό, είπαν. Εμείς εδώ επιθυμούμε που είναι ενεργειακό το μέρος, όμως θέλουμε πρωί για να υπάρχει φως, είπαν.\n- Βλέπω εγώ να σας παντρέψω και βράδυ, μη σκάτε, είπε.\n- Όχι βράδυ, γιατί δεν πρέπει να λείπει από τον γάμο ο μεγάλος μας θεραπευτής, είπαν.\n- Ο ζωοδότης ήλιος, είπαν.\n- Να μην τα φέρει για εμάς, του είπαν.\n- Για μένα θα τα φέρει, τους είπε.\n- Εμείς δεν τρώμε ζάχαρη, του είπαν.\n- Είναι όμως ενεργειακή, τους είπε.\n- Μονάχα στέβια και αγαύη τρώμε, του είπαν.\n- Δεν τις γνωρίζω ούτε δι’ ακοής, τους είπε.\n- Και τα κουφέτα μας από αγαύη και βιολογικά γκότζι μπέρυ θα είναι φτιαγμένα. Και μια που λέμε για διατροφικά, στην τελετή να μη μας έχετε κόκκινο, αλλά λευκό κρασί, γιατί πρέπει όλα να είναι λευκά, του είπαν. Και επίσης, την ώρα της τελετής να είναι ανοιχτά μονάχα τα παράθυρα που βλέπουν δυτικά – όχι τα άλλα – γιατί το ρεύμα του αέρα πρέπει να εισέρχεται στον χώρο δεξιόστροφα, του είπαν. Και η κεντρική πόρτα να είναι κλειστή για να μην φεύγει η ενέργεια και τη χάνουμε. Του είπαν.\nΣτην ίδια κατηγορία: « Όλα είναι του μυαλού κι η παντρειά της τύχης. Άνδρα θέλω εγώ το βράδυ κι ας μην έχει ο λύχνος λάδι »


Angela's Kitchen Diary – Sharing thoughts and good food recipes\nΚαλημέρούδια!! Κυριακή σήμεραααα. Χαλαρωτικά και ήρεμα!! Καλό καφές, και ψωμάκι με μαρμελάδα σπιτική! Η συνταγή είναί από τα δευτέρια της μαμάς Υλικά: 1 κιλό ώριμα βερίκοκα (με τα κουκούτσια) ζάχαρη 1/2 κ.γ λεμόνι Βανίλια Εκτέλεση: Ξέπλυνα τα βερίκοκα μου και τα σούρωσα καλά. Τα έκοψα στην μέση και αφαίρεσα τα κουκούτσια (μην τα πετάξετε! εγώ…\nΕφαγα το ιντερνετ για να βρώ καλή συνταγή που να ξεπικρίζει καλά τα περγαμόντα με τον παραδοσιακό τρόπο αλλάζωντας απλά το νερό. Λίγο η μαμά, λίγο το ίντερνετ , τα κατάφερα!! Μη σας ξεγελά το πράσινο χρώμα! Είναι επειδή στο Λουξεμβούργο βρήκα πράσινα περγαμόντα!! Πάω στην συνταγή! Υλικά: περγαμόντα Ζάχαρη χυμό λεμονιού Εκτέλεση:…\nΤο τέλειο κεικ μήλου, ότι πρέπει για απογευματινό καφεδάκι και ένα μικρό σνάκ μετά από πρωινό κολύμπι στην Λίμνη!! Ωραία είναι! Δεν έχεις αυτό το αλάτι πάνω σου! Είχα κάνει 2-3 συνταγές μηλόπιτας στο παρελθόν με στέβια και αλεύρι ολικής, αλλά.. καμία δεν μου άρεσε. Αυτή εδώ… είναι τέλεια! Έιναι σαν να τρώς μηλόπιτα…\nΛιγούρες σήμερα!! Μια από αυτές τις μέρες που θες να φας σοκολάτα σαν τρελή!! Αλλά δεν υπήρχε ούτε για δείγμα στο σπίτι. Στο ψυγείο είχαμε κατι φράουλες και γιαούρτι. Αρχισανε κάτι αναλαμπές… η ιδέα ήρθε από κάποια συνέντευξη του Πετρετζίκη που είχε πει οτι στις λιγούρες τρώει γιαούρτι ανακατεμένο με κακάο και ζάχαρη. Οπότε…\nΑφράτα ντόνατς , φούρνου! Τα γάρνιρα με λιωμένη σοκολάτα με στέβια και τρίμμα καρύδας! Για αυτούς που επιτέτρεπεται η ζάχαρη… ανακατέψτε 1/2 κούπα ζάχαρης με 1 κ.γ κανέλλα. Ό,τι θέλει ο κάθε ένας! 2 φορές τα έκανα σε 2 εβδομάδες! Και τις 2 φορές για κέρασμα στην δουλειά! Είναι λίγο χρονοβόρα… άλλα η γεύση…\nBanana cake χωρίς αλεύρι, (βρώμης)\nΚαιρό έχουμε να τα πούμε! λίγο η ρουτίνα, λίγο η δουλειά!… λίγο και η εγκυμοσύνη!! Ναιιι… θα έχουμε καινούργιο μέλος σύντομα!! Απόψε αποφάσισα να μοιράστω μαζί σας ένα μπανανοκέικ που δεν έχει καθόλου αλέυρι! απαιτεί λίγα υλικά και είνια γρήγορο! Υλικα: 3 μπανάνες ( 2 θα λιώσουμε , μια θα αφήσουμε για το τέλος_2 αυγά…\nΤα γιουβερλάκια είναι μαμαδίστικο φαγητό!!Στην Κρήτη συνήθως δεν τα αβγοκόβουμε κ η δικιά μου μαμά τα σερβίρει με τηγανητές πατάτες! Εδώ έχω βάλει πατάτες και καρότο στην σούπα! Υλικά για το μέιγμα γιουβερλάκια: 1/2 κιλό κιμά 1 φλυτζανάκι ρύζι 1,5 φλυτζανάκι νερό δύσμο μαιντανό αλάτι , πιπέρι και τριμμένο σκόρδο Προαιρετικά 1 τριμμένο καρότο, πατάτες…\nΚλασσικό κέικ της μαμάς. #Mum’s Greek cake#\nFor English language, go to the bottom of the page Όλες οι μαμάδες έχουν την συνταγή τους για κέικ. Έτσι κ οι δικιά μου!!Επιτέλους μου πέτυχε το κέικ!!!! υλικα: 4 αβγά1,5 φλυτζάνι ζάχαρη ( εβαλα 1 ζάχαρη και το υπόλλοιπο στέβια κρυσταλλική 1:1 1 φλυτζάνι ελαιόλαδο 1 φλυτζάνι γάλα 3 φλυτζάνια αλεύρι για όλες τις…\nΚιμάς bolognese στην χύτρα ταχύτητας!\nκαιρό έχω να ποστάρω! βλέπεις τώρα ασχολούμαι με καινούργιο χόμπυ!! την ραπτική , όπου μου χει πάρει τα μυαλά!!. Μακαρόνια με κιμά σήμερα , κλασσικό Κυριακάτικο φαγητό για μερικούς!! Αλλά με τι κιμά?!! με λαχανικά… και στην χύτρα ! Γίνεται λουκούμι! δοκιμάστε το!! Υλικά: 3 ΚΣ ελαιόλαδο 1 κρεμμύδι 1 καρόττο 1 σκελίδα σκόρδο 1…\n24.02.2020. Bluebberies muffins\nΛαπτοπ στην ποδιά μου και καφές στο καναπέ! Αποφάσισα ότι σήμερα θα ποστάρω!! Μην αναφέρω το γεγονός πως νόμιζα οτι σημερα είναι καθάρα Δευτέρα και ετοίμασα λαγάνα! χαχαχα. Είναι αστείο!Βροχερή και συνεφιασμένη μέρα και η σημερινή, και τρέχω και δεν φτάνω ωσ συνήθως!! αυτό το διάστημα αποφάσισα να μαθω πλέξιμο και ραπτική!! Για την ραπτική…\nΦασολάδα στην χύτρα.\nΜεγάλη ανακάλυψη η χύτρα!! Στο τσάκ μπάμ το φαγητό!!! Νομίζω ότι από τότε που την πήραμε… μαγειρεύω πιο συχνά όσπρια… ρεθυθια σε λιγότερο από 30 λεπτά!!! Υλικά: 500 γρ φασόλια ψιλά μουλιασμένα αποβραδίς με 1 κγ αλάτι 200 γρ σελινόριζα ψιλοκομμένη σε κυβους 2 καρότα κομμένα σε ροδέλες 1 σκελίδα σκόρδο 1 κρεμμύδι ψιλοκομμένο…\nΠρώτη φορά την έφτιαξα! μας αρέσει πολύ!!! Με γιαούρτι … με γάλα… σκέτη σαν σνάκ!! Αν την θέλετε πολύ γλυκιά, προσθέστε έξτρα 1 ΚΣ ζάχαρη καρύδας στο μείγμα σας. Υλικά: 2 φλ βρωμη 1/2 φλ αμυγδαλο φιλε 1/2 φλ κασιους 1/4 φλ φουντουκια , 1/4 φλ καρυδια 1/3 φλ αμυγδαλο χοντροκομμενο 3 ΚΣ…\nΙρλανδικό κέικ , με μαύρη μπύρα και Baileys frosting.\nΣήμερα του Αγιού Αρτεμίου. Γιαγιά και αγαπημένη ξαδέρφη Άρτεμις, γιορτάζουν! Φτιάξτε το και εσείς για τους εορτάζοντες σας!! Προλαβαίνετε !! Υλικά: 200 γρ στέβια 1:1 και 85 γρ ζάχαρη καρύδας (ή 285 γρ ζάχαρη κρυσταλλική) 118 γρ λάδι ελαφρύ 3 αβγά 1 ΚΣ υγρή βανίλια 170 γρ γάλα εβαπορέ με 1ΚΣ χυμό λεμόνι …\nΠες το σοκολατόπιτα, πες το brownies… είναι ΦΑΝΤΑΣΤΙΚΟ!!\nΠαλιά συνταγή της Αργυρώς που δεν κυκλοφορεί online πλέον. Η original version έχει 1 κούπα ζάχαρη, όπου την μείωσα στην 1/2. Επιλέξτε καλής ποιότητας υλικά , νομίζω κάνουν την διαφορά κάποιες φορές Μην το παραψήσετε !!! Υλικά: 220 γρ καλής ποιότητας βούτυρο (μπορείτε να βάλετε 1/2 ζωικό και 1/2 βούτυρο κακάο) 5 αυγά 100 γρ…\nΓλυκό του κουταλιού βύσσινο, αρωματισμένο με πικραμύγδαλο.\nΚαλό φθινόπωρο!! Γυρίσαμε σιγά- σιγά στην βάση μας. Αρκετό άγχος πίσω στην δουλειά… αλλά το παλεύουμε ακόμα!! Πρόσφατα δοκίμασα βύσσινο με πικραμύγδαλο… και ενθουσιάστηκα! Οπως καταλαβαίνετε… έπρεπε να το φτιάξω και εγώ!! Εδώ δεν βρίσκω φρέσκα βύσσινα, βρήκα όμως κατεψυγμένο… και καθαρισμένο. Μια χαρά ήτανε!! Αντί για το κλασσικό 1:1 φρούτο ζάχαρη , έβαλα λίγο…


Ολοκληρώθηκε με μεγάλη επιτυχία η συμμετοχή της «ΑΕΝΟΛ Α.Ε.» στο 1o εργαστήριο διακρατικής συνεργασίας στο όρος Ventoux της Γαλλίας - Ράδιο Ελασσόνα 88.4\nHome / 884 / Τοπικά / Ολοκληρώθηκε με μεγάλη επιτυχία η συμμετοχή της «ΑΕΝΟΛ Α.Ε.» στο 1o εργαστήριο διακρατικής συνεργασίας στο όρος Ventoux της Γαλλίας\nΟλοκληρώθηκε με μεγάλη επιτυχία η συμμετοχή της «ΑΕΝΟΛ Α.Ε.» στο 1o εργαστήριο διακρατικής συνεργασίας στο όρος Ventoux της Γαλλίας\n4/12/2022 10:49:00 π.μ.\nΜε μεγάλη επιτυχία ολοκληρώθηκε η συμμετοχή της «ΑΕΝΟΛ Α.Ε.» στο 1ο εργαστήριο διακρατικής συνεργασίας με τίτλο «Αξιοποιούμε ΜΑΖΙ ποδηλατικό τουρισμό και πεζοπορία και τις 4 εποχές» στο πλαίσιο του υπομέτρου 19.3 του Τοπικού Προγράμματος CLLD/LEADER του Μέτρου 19 του ΠΑΑ στο Ventoux της Γαλλίας.\nΤην Δευτέρα 04/04/2022 πραγματοποιήθηκε η επίσημη υποδοχή των ελληνικών αποστολών τόσο της ΑΕΝΟΛ Α.Ε. όσο και της ΑΝΕΣΕΡ Α.Ε. από την Πρόεδρο της Ομάδας Τοπικής Δράσης και Δήμαρχο CAROMB κυρία MICHELIER Valérie, από την Πρόεδρο του Περιφερειακού Φυσικού Δρυμού του Mont - Ventoux και Αντιδήμαρχο της πόλης CARPENTRAS κυρία Jacqueline BOUYAC καθώς επίσης και από τον κύριο Frédéric ROUET, Δήμαρχο VILLES SUR AUZON, Αντιπρόεδρο του Δρυμού, υπευθύνου Οικοτουρισμού και του BRAND " VALEURS DU PARC.\nΑπό την πλευρά της ΑΕΝΟΛ Α.Ε. ο Πρόεδρος της ΑΕΝΟΛ Α.Ε. κος Φουρκιώτης Ελευθέριος, η Πρόεδρος της ΕΔΠ LEADER και Πρόεδρος του Περιφερειακού Συμβουλίου Περιφέρειας Θεσσαλίας κα Δόκου Τάνια και ο Δήμαρχος Τεμπών κος Μανώλης Γεώργιος προσέφεραν αναμνηστικά δώρα στους παρευρισκόμενους καθώς επίσης και τοπικά προϊόντα της περιοχής μας στους Γάλλους συνεργάτες μας. Στην εκδήλωση παρευρέθηκαν και οι Αντιδήμαρχοι του Δήμου Ελασσόνας κος Καρανίκας Δημήτριος και του Δήμου Αγιάς κος Ντάγκας Νικόλαος.\nΣτη συνέχεια παρουσιάστηκαν από τις τρεις συνεργαζόμενες Ομάδες Τοπικής Δράσεις τα τοπικά προγράμματα LEADER με επίκεντρο τον τουρισμό, ως εξής:\n· Για την ΟΤΔ της ΑΕΝΟΛ – κ. Σεβαστή Μπασδέκη\n· Για την ΟΤΔ της ΑΝ.Ε.ΣΕΡ.– κ. Ελένη Τριανταφύλλου\n· Για την ΟΤΔ του Ventoux – κ. Muriel ROUBAUD\nΜετά την ολοκλήρωση των παρουσιάσεων πραγματοποιήθηκε επίσκεψη στο όρος Ventoux και στο χωριό Sault. Έγιναν συναντήσεις με διάφορους φορείς σχετικά με τον οικοτουρισμό και τις υπαίθριες δραστηριότητες καθώς και με την προώθηση των ποδηλατικών διαδρομών και άλλων σχετικών υπηρεσιών που έχουν σχέση με την τουριστική ανάπτυξη του όρους Ventoux.\nΤην Τρίτη 05/04/2022 η αποστολή της ΑΕΝΟΛ Α.Ε. επισκέφτηκε υποδομές στην κορυφή του Ventoux και ξεναγήθηκε από τον κύριο Jean Baptiste LANASPÈZE πρόεδρο του CME σε ένα περιπατητικό μονοπάτι με σηματοδοτημένη διαδρομή γύρω από το Ventoux.\nΤο απόγευμα παρουσιάστηκε από τον κύριο Bernard FATATO, Πρόεδρο της Νομαρχιακής Επιτροπής Πεζοπορίας, η δημιουργία των διαδρομών, η διαχείριση των διαδρομών, η προώθηση και τα σήματα των καταλυμάτων. Επίσης παρουσιάστηκαν από τα στελέχη των ΟΤΔ Λάρισας και Σερρών οι δυνατότητες των περιοχών τους για ποδηλατικό και πεζοπορικό τουρισμό.\nΤην Τετάρτη 06/04/2022 ολοκληρώθηκε το 1Ο εργαστήριο με συναντήσεις μεταξύ των εκπροσώπων των ΟΤΔ στις οποίες πραγματοποιήθηκε η αξιολόγηση των 2 ημερών, τα συμπεράσματα, και ο σχεδιασμός του επόμενου εργαστήριου στην Ελλάδα.\nΤέλος, σε μια όμορφη εκδήλωση στη αίθουσα εκδηλώσεων του Δημαρχείου της πόλης CARPENTRAS με την παρουσία του Δημάρχου και με την συμμετοχή των μελών της ΟΤΔ Ventoux, της ΑΕΝΟΛ Α.Ε. καθώς και της ΑΝΕΣΕΡ Α.Ε. πραγματοποιήθηκε η αποχαιρετιστήρια συνάντηση και τα μέλη των ελληνικών αποστολών προσκάλεσαν όλους τους εμπλεκομένους στο επόμενο εργαστήριο στην Ελλάδα.\nΟ Πρόεδρος της εταιρείας κ. Φουρκιώτης Ελευθέριος δήλωσε ότι: «Η επίσκεψή στο Ventoux μας άνοιξε ορίζοντες καθώς είδαμε πως οι Γάλλοι αναπτύσσουν δράσεις στο βουνό τους και μέσα από αυτές προσελκύουν κοινό και τελικά αποκομίζουν όφελος για την τοπική κοινωνία. Απομένει να αποτυπώσουμε ανάλογες δράσεις στην περιοχή μας και με τη μορφή προϊόντων πλέον να τις αναδείξουμε. Προσδοκούμε, σε συνάρτηση με τα άλλα 3 Εργαστήρια που απομένουν για να ολοκληρωθεί το Πρόγραμμα, να πάρουμε το αποτέλεσμα που δεν είναι άλλο από το να Αξιοποιήσουμε ΜΑΖΙ ποδηλατικό τουρισμό και πεζοπορία και τις 4 εποχές. Θέλω να ευχαριστήσω τους Γάλλους εταίρους μας για την φιλοξενία και τα μέλη της αποστολής της ΑΝΕΣΕΡ Α.Ε. για την πολύ καλή συνεργασία που είχαμε όλες τις ημέρες εκεί. Τέλος, θέλω να ευχαριστήσω όλα τα μέλη της αποστολής της ΑΕΝΟΛ Α.Ε, τόσο τους αιρετούς και τους επιχειρηματίες όσο τα στελέχη της εταιρείας, που με την συνδρομή τους προετοιμάστηκε η αποστολή και τελικά ανταποκριθήκαμε με άριστο τρόπο στις απαιτήσεις του Εργαστηρίου».


Μικρά Μεγάλα Εγκλήματα: Μαΐου 2011\nΕτικέτες Και η αγανάκτηση θέλει τον Ισπανό της\nΔιαλέξτε την εκδοχή που σας αρέσει\nΕτικέτες Ο σύγχρονος Νέρωνας\nΤο μνημόνιο απέτυχε επειδή βασίστηκε στην υπέρμετρη φορολογία των συνήθων κορόιδων. Οπότε η κυβέρνηση θα φορολογήσει επιπλέον τα κορόιδα.\nΌπως είναι γνωστό η κυβέρνηση έχει δεσμευτεί να μην πάρει νέα μέτρα. Εννοούσε βέβαια ότι δεν θα έπαιρνε από αυτά τα μέτρα που μετράμε. Τώρα αν άλλα καταλάβαμε εμείς είναι δικό μας πρόβλημα.\nΕίναι άδικο να θεωρούμε αναξιόπιστη την κυβέρνηση του Γιωργάκη.\nΚαι εκεί που πιστεύαμε ότι πολιτικά είχε πεθάνει ο Αλογοσκούφης τον είδαμε να ανασταίνεται στο σώμα του Παπακωνσταντίνου. Θα φορολογήσει από το πρώτο ευρώ τους ελεύθερους επαγγελματίες.\nΒέβαια αυτοί που θα την πληρώσουν είναι όσοι έχουν τόσα εισοδήματα που τους καλύπτει το αφορολόγητο και δηλώνουν τα πραγματικά τους εισοδήματα. Οι φτωχοί και τίμιοι δηλαδή.\nΌσοι κρύβουν τα εισοδήματα τους σιγά την ζημιά που θα πάθουν.\nΑπό εκεί και πέρα η σοσιαλιστική κυβέρνηση θα φροντίσει να μην υπάρχουν ανισότητες στους μισθούς δημοσίων υπαλλήλων και υπαλλήλων του ιδιωτικού τομέα. Ρίχνοντας φυσικά τους μισθούς του δημοσίου στα επίπεδα του ιδιωτικού.\nΤώρα αν οι ιδιώτες επιχειρηματίες ρίξουν τους μισθούς των υπαλλήλων τους στα 300 ευρώ η κυβέρνηση τι να κάνει… θα μειώσει κι άλλο τους μισθούς των δημοσίων.\nΑλλά υπάρχουν και κάποια όρια. Δεν θα ανεχθεί η κυβέρνηση να κατρακυλήσει σε μισθούς κάτω από 150 ευρώ. Τουλάχιστον μέχρι την επόμενη δόση του δανείου της τρόικας.\nΣυμβολικά θα απολυθούν κάποιοι δημόσιοι. Και αφού η κυβέρνηση λειτουργεί με συμβολισμούς ας μην διαμαρτυρηθεί. Συμβολικά θα είναι και τα γιαούρτια.\nΚαι έχω την εντύπωση ότι οι πασόκοι υπουργοί και βουλευτές συμβολικά κάνουν ότι διαφωνούν με την πολιτική της κυβέρνησης.\nΟι τελευταίες δημοσκοπήσεις φέρνουν στα ίσα ΠΑΣΟΚ και ΝΔ. Οπότε μπορούν να συνεργαστούν χωρίς να νιώθει ο ένας ριγμένος από τον άλλον.\nΕπιμένω όμως. Το ότι υπάρχει ένα 42% που ακόμα στηρίζει τα δύο υπεύθυνα για την καταστροφή μας κόμματα είναι ανησυχητικό. Έστω και συμβολικά πρέπει να τους γυρίσει όλος ο λαός την πλάτη.\nΔεν ήρθε τελικά η συντέλεια του κόσμου όπως είχε προβλέψει ένας αμερικάνος. Προφανώς πρέπει να ολοκληρωθεί η συντέλεια της Ελλάδας.\nΟ Σαββόπουλος έκανε μια πρόταση με την οποία μπορεί να διαφωνήσει κανείς ή να την συζητήσει. Είπε συγκεκριμένα: Το κέντρο της Αθήνας έχει μετατραπεί σε χωματερή μεταναστών και πως θα ήταν καλό με την βοήθεια του ΟΗΕ να τους στέλναμε σε αραιοκατοικημένα νησιά και εκεί να καλλιεργούν.\nΑμέσως υπήρξε μια διαστρέβλωση στην πρόταση. Ειπώθηκε από κάποιους ότι ο Σαββόπουλος θέλει να τους στείλει στα ξερονήσια (κάτι σαν εξορία). Όμως το νόημα και η ουσία της πρότασης του ήταν εντελώς διαφορετική. Κάποιοι δημοσιογράφοι είπαν ότι είναι ντροπή να θεωρεί σκουπίδια τους μετανάστες ο Σαββόπουλος (επειδή αναφέρθηκε σε χωματερή). Μόνο που αυτούς τους δημοσιογράφους θα έπρεπε να τους πειράξει το γεγονός ότι οι πολιτικοί μας έχουν την ευθύνη αυτής της κατάστασης και δεν φταίει αυτός που την περιγράφει.\nΔεν ισχυρίζομαι ότι η πρόταση του Σαββόπουλου είναι σωστή ή ρεαλιστική. Όμως αυτό απέχει πολύ από την διαστρέβλωση που έγινε (και μάλιστα από αριστερούς). Και το λέω γιατί έτυχε να τον ακούσω και μετά άκουσα και διάβασα τις αντιδράσεις.\nΟ Σαββόπουλος έστειλε και μία επιστολή στην Ελευθεροτυπία για αυτήν την ιστορία.\nΑν πιστέψουμε ότι η ΔΕΗ ή ο ΟΠΑΠ ή η ΕΥΔΑΠ θα μας κάνουν καλό αν τις ξεφορτωθούμε τότε αυτοί που θα τις αγοράσουν πρέπει να είναι μεγάλα κορόιδα.\nΑλλά θα μειώσουμε το έλλειμμα βρε. Το οποίο θα αυξηθεί αυτομάτως με το νέο δάνειο των 60 δις που θα πάρουμε.\nΑπέτυχε και το μέτρο με τις αποδείξεις. Σώπα… Τέτοιο ευφυές μέτρο και να αποτύχει;\nΑφού μόνο με τις αποδείξεις από το σούπερ μάρκετ (που έτσι κι αλλιώς χτυπάει απόδειξη) έκανες την δουλειά σου πως θα χτυπιόταν η φοροδιαφυγή;\nΈνας τρόπος υπήρχε. Έλεγχος σε όλα τα περιουσιακά στοιχεία, ότι δεν μπορούσες να το δικαιολογήσεις με τις προηγούμενες δηλώσεις εισοδήματος να δημευόταν και από εκεί και πέρα: έσοδα μείον έξοδα και το υπόλοιπο φορολόγηση.\nΕτικέτες Επάγγελμα: νεκροθάφτης\nΤον είχαμε αδικήσει τον αρχηγό της ΝΔ. Τουλάχιστον στα ανέκδοτα τα πάει καλά. Το τελευταίο που είπε ήταν αυτό με την ύπαρξη κυβέρνησης και αντιπολίτευσης.\nΚαι ο άτιμος δεν έμεινε εκεί. Αποφασισμένος να μας κάνει να σκάσουμε από τα γέλια συνέχισε λέγοντας ότι στην Ελλάδα λειτουργεί το κοινοβούλιο.\nΗ γυναίκα του Νταλάρα μας αποκάλυψε ότι δεν γνωρίζει τι είναι υπουργός. Ας την βοηθήσουμε την γυναίκα.\nΥπουργός είναι αυτός ο υπάλληλος που παίρνει τα έγγραφα από τον τελευταίο όροφο του υπουργείου όπου έχουν εγκατασταθεί οι τροϊκανοί και τα μεταφέρει στους υπόλοιπους ορόφους για να υλοποιήσουν τις εντολές οι υπόλοιποι υπάλληλοι.\nΕνίοτε κάνει και τις εξωτερικές εργασίες.\nΗ διαφορά με τους υπόλοιπους υπαλλήλους είναι ότι αμείβεται με προκλητικά μεγαλύτερο μισθό, έχει προσωπικό οδηγό και άσυλο.\nΤο χρέος μας δεν είναι διαχειρίσιμο μας λένε. Και μετά θα ανακαλύψουμε την Αμερική.\nΣυναίνεση ζητάει η τρόικα. Δηλαδή τι άλλο να κάνει ο Σαμαράς για να τους πείσει ότι θα συνεχίσει το έργο του Γιωργάκη όταν αυτός θα φύγει νύχτα;\nΈχει δεσμευτεί ότι θα τιμήσει όλες τις υπογραφές της κυβέρνησης Γιωργάκη. Δηλαδή ότι καταστροφικό έχει γίνει μέχρι τώρα θα συνεχίσει να υπάρχει. Επίσης αν υπογράψει ο Γιωργάκης και Μνημόνιο 2 πάλι ο Αντωνάκης θα τιμήσει τις υπογραφές.\nΕπίσης στο ξεπούλημα της δημόσιας περιουσίας ο Αντωνάκης είναι πιο ένθερμος και από τον Παπακωνσταντίνου.\nΠροσχηματικά παριστάνει ότι θα επαναδιαπραγματευθεί το μνημόνιο, μόνο και μόνο για να υπάρχει μια εναλλακτική πρόταση καταστροφής.\nΠως αλλιώς θα επιβιώσει ο δικομματισμός;\nΑυτό μάλλον δεν έχουν καταλάβει στην τρόικα. Ότι είναι απαραίτητο να παριστάνει τον διαφωνούντα (σε ελάχιστες κυβερνητικές επιλογές) ο Αντωνάκης ώστε όταν καεί το χαρτί του Γιωργάκη να υπάρχει συνεχιστής.\nΕκτός και αν σκέφτονται ότι έτσι ηλίθια που λειτουργούν οι ψηφοφόροι στην Ελλάδα το να βάλεις τα δύο κόμματα να συνυπογράψουν εγκλωβίζεις τα πρόβατα.\nΟπότε ή δεν θα ψηφίσουν ή θα τους είναι αδιάφορο αν ψηφίσουν ΝΔ ή ΠΑΣΟΚ.\nΒασίζονται στην οπαδική λογική μας, στον εγκλωβισμό μας στα δύο κόμματα που έχουν καταστρέψει την χώρα, στην ανύπαρκτη πολιτική μας παιδεία.\nΗ Μέρκελ θέλει να κόψει μισθούς, συντάξεις, διακοπές, αργίες για να μας κάνει την χάρη να μας δανείσει χρήματα ώστε να μπορέσουμε να της πληρώσουμε τους τόκους από προηγούμενα δάνεια.\nΤο έχω ξαναπεί. Μην μας βασανίζουν έτσι. Ας γίνει μια και έξω….\nΝα δουλεύουμε 18 ώρες ημερησίως εφτά μέρες την εβδομάδα, να πληρωνόμαστε με μια φέτα ψωμί βουτηγμένη στα αποφάγια της σαλάτας του εργοδότη, και να βγαίνουμε στην σύνταξη όταν φτάνουμε στην ηλικία που θα πεθάνει ο Μητσοτάκης.\nλίγο πόσοι εργαζόμενοι άνθρωποι θα έχουν απομείνει;\nΠάντως σαν πολύ φαίνεται να βιάζονται για το ολοκληρωτικό ξεπούλημα της χώρας. Τι φοβούνται; Ότι μετά την πτώχευση δεν θα μπορέσουν να μας τα πάρουν;\nΝα δεις που όταν μετά από δεκαετίες θα μπορούμε να δανειζόμαστε από τις αγορές θα τρέχουμε σε κέντρα αποτοξίνωσης. Θα μας λείπουν οι δόσεις…\nΝαι ρε, είμαι προβοκάτορας. Πληρωμένος ανθέλληνας. Το παραδέχομαι. Η αλήθεια είναι ότι με την σοφή καθοδήγηση του Γιωργάκη και της τρόικας θα βγούμε στις αγορές στο τέλος του 2011.\nΕπίσης την ίδια περίοδο θα αρχίσει η ανάκαμψη της οικονομίας. Και αφού περάσουμε αυτό το λούκι, το 2012 (άντε το 2013) όλα θα πηγαίνουν μια χαρά.\nΝα μην σου πω ότι θα επιστρέψουμε στην προ μνημονίου εποχή. Με τον μισθό των 700 ευρώ, τις οριακές μας αυξήσεις στον μισθό (έστω ελάχιστα πάνω από τον πληθωρισμό), στις συντάξεις που θα μας φτάνουν για 20 μέρες (αντί για 8 μέρες που φτάνουν τώρα), στα δώρα μας κλπ…\nΣκέψου πόσο σκατά είμαστε που αναπολούμε τα σκατά που ήμασταν πριν 1,5 χρόνο…\nΚαι τώρα που το σκέφτομαι. Αν ο Γιωργάκης έχει καταφέρει τέτοια μεγάλη καταστροφή σε 1,5 χρόνο, φαντάσου τι θα γίνει αν εξαντλήσει και την τετραετία.\nΔεν θα τα καταφέρει λες; Αντε βρε. Να γίνουν εκλογές να μας σώσει ο Αντωνάκης….\nΘεωρητικό ερώτημα. Γίνονται εκλογές και κερδίζει ο Ζάππειο 2. Και του λέει η τρόικα: Ή συνεχίζεις να ασκείς την ίδια πολιτική με τον Γιωργάκη ή δεν έχει δάνειο. Τι θα κάνει ο Αντωνάκης;\nΕτικέτες Το ανέκδοτο του Σαμαρά\nΜείζον πολιτικό θέμα αποτέλεσε το απόσπασμα που μετέδωσε ο Λαζόπουλος στο οποίο ο πρωθυπουργός της χώρας Ντομινίκ Στρος Καν έλεγε ότι ο υπάλληλος του Γιωργάκης επεξεργαζόταν μαζί του, υπογείως, την προσφυγή στο ΔΝΤ. Αυτό βέβαια είχε ειπωθεί ξανά τον Φεβρουάριο. Αλλά τότε το ξεπεράσαμε λιγάκι εύκολα. Ενώ τώρα το θέμα έφτασε και στην βουλή. Τι μεσολάβησε και η ίδια πληροφορία έχει διαφορετική δυναμική ανάλογα με την χρονική στιγμή; Ας φτιάξει ο καθένας με το μυαλό του ένα σενάριο και ας μην περιμένει μόνο τα έτοιμα σενάρια που του πασάρουν κάθε φορά. Σίγουρα αυτό το σενάριο θα έχει μεγαλύτερη αξιοπιστία.\nΑς κάνουμε λοιπόν μια ανακεφαλαίωση για το τι γνωρίζουμε μέχρι τώρα. Το 2008 ο Κινέζος, τέως πρωθυπουργός και άψογος μάγειρας του χρέους, από το βήμα της βουλής είχε πει ότι η Ελλάδα οδηγείται στο ΔΝΤ. Όπως έδειξε η ιστορία ο κινέζος κάτι γνώριζε για να το πει αυτό και δεν ήταν μια κινδυνολογία ή μια απλά αντιπολιτευτική κορώνα ενάντια στο έργο θωράκισης της οικονομίας που επιτελούσε ο Κωστάκης ο κουρασμένος. Το 2009 όλη η Ευρώπη και το ΔΝΤ συζητούσαν για το τι θα γίνει με την Ελλάδα και προετοίμαζαν το έδαφος για να δανειστούμε από το αμερικάνικο φιλάνθρωπο ταμείο. Το γεγονός αυτής της προετοιμασίας και της συζήτησης το ήξερε φυσικά και ο Κωστάκης ο κουρασμένος. Αλλά ως ο ηγέτης που σκέφτεται πρώτα το καλό της χώρας και μετά το δικό του ή του κόμματος του είπε ότι δεν μπορούσε να κάνει κάτι καθώς είχε μπροστά του εκλογές. Ο Γιωργάκης πάλι ήξερε τι γινόταν. Αυτά τα πράγματα δεν γίνονται ερήμην των ενδιαφερομένων. Και προφανώς όταν έλεγε ότι «λεφτά υπάρχουν» συμπλήρωνε από μέσα του «στο ταμείο του ΔΝΤ». Με δυο λόγια, το ΠΑΣΟΚ και η ΝΔ με τις πολιτικές τους οδήγησαν την χώρα στον γκρεμό και οι τελευταίοι ηγέτες τους ενώ γνώριζαν αυτό το γεγονός το απέκρυψαν και δεν έκαναν καμιά μα καμιά κίνηση μπας και αποφύγουμε τα χειρότερα.\nΜετά από όλα αυτά απορώ πως γίνεται και στις δημοσκοπήσεις σχεδόν ένας στους δύο Έλληνες πολίτες δείχνει την διάθεση του να τους εμπιστευτεί ξανά. Η δικαιολογία “αυτούς έχουμε- τι να κάνουμε”, είναι αστεία. Αν ανάμεσα σε 10 ανθρώπους που θέλεις να κάνουν κουμάντο στο σπίτι σου έχεις δύο που τους έχεις δοκιμάσει και στο έχουν ρημάξει το σπίτι δεν θα τους εμπιστευτείς ξανά. Στην έσχατη θα πάρεις τον πρώτο τυχόντα από τον δρόμο και θα κάνεις τον σταυρό σου. Αλλά έστω στατιστικά έχεις μια πιθανότητα να μην στο ρημάξει και στο κατακλέψει το σπίτι, Ενώ με τους άλλους δύο αυτή η πιθανότητα έχει ήδη εξαντληθεί στο πέρασμα του χρόνου. Θα έπρεπε λογικά όλοι οι πολιτικοί που ήταν μέλη κυβερνήσεων (υπουργοί, υφυπουργοί, βουλευτές) να σβηστούν από το πολιτικό χάρτη. Και αν αυτό είναι ισοπεδωτικό να πούμε ότι ακολουθούμε την δική τους λογική. Και αυτοί πήραν ένα μαχαίρι και οριζόντια έκοψαν μισθούς, συντάξεις και τις ελπίδες μας για το αύριο.\nΑπό εκεί και πέρα, δεν θα κουράζομαι να το λέω, θα πρέπει να γίνει ένας έλεγχος με αρχή από τους πολιτικούς, αλλά που θα αφορά το σύνολο των πολιτών, και σε όποιον τα περιουσιακά στοιχεία (κινητά, ακίνητα, μετρητά κλπ) δεν δικαιολογούνται από τις φορολογικές δηλώσεις να γίνεται κατάσχεση και να έχουν και τις ανάλογες ποινικές κυρώσεις.\nΕκ του protagon προερχόμενο\nΕτικέτες του τσαντηριου το καγκελο, protagon\nΤο σχέδιο τους είναι απλό και με την βοήθεια των μέσων παραπληροφόρησης εκτελείται χωρίς ιδιαίτερες δυσκολίες. Τουλάχιστον στα πρώτα βήματα του. Ενίοτε η οργάνωση έχοντας έρθει σε επαφή με άλλα κυκλώματα έχει στην διάθεση των μελών της ελικόπτερο που τους φυγαδεύει όταν ο κόμπος φτάνει στο χτένι.\nΕτικέτες Συνελήφθη ο πρωθυπουργός της Ελλάδας\nΑδέρφια αγριεύουν τα πράγματα. Οι προστάτες του πολίτη, οι οποίοι πληρώνονται από τον πολίτη, χτυπάν εν ψυχρώ τον πολίτη – εργοδότη τους καθώς αυτός διαδηλώνει και για το συμφέρον των προστατών του.\nΤο δημοκρατικό ΠΑΣΟΚ, αφού μας υποδούλωσε στην τρόικα για να σωθούν οι τράπεζες, έχει αρχίσει την διαβούλευση με τους πολίτες. Και επειδή οι πολίτες δεν θέλουν να καταλάβουν πιο είναι το καλό τους ακολουθεί την επόμενη δημοκρατική μέθοδο: Όπου δεν πίπτει λόγος, πίπτει ράβδος.\nΟι μονάδες καταστολής ρίχνουν στο ψαχνό, λοιπόν. Για να σπείρουν τον φόβο και τον τρόμο. Για να αποτελειώσουν και τις εναπομείναντες δυνάμεις μας για αντίσταση ενάντια στον δρόμο θανάτου που μας έχουν οδηγήσει.\nΟ Πάγκαλος είπε ότι αυτοί που χτυπάνε έναν άνθρωπο πεσμένο στον δρόμο δεν κάνουν για αστυνομικοί. Κάνουν όμως για ζαρντινιέρες.\nΕπίσημα η ανεργία έφτασε τον Φεβρουάριο στο 15,9%. Για την πραγματική ανεργία ας μην το συζητήσουμε. Ούτε για αυτούς που παριστάνουν τους εργαζόμενους με μισθούς που μέχρι πρότινος θα θεωρούνταν το χαρτζιλίκι των παιδιών.\nΟ Γιωργάκης βέβαια υποστηρίζει ότι έχει μαζί του την πλειοψηφία του ελληνικού λαού. Προφανώς η πολλή πράσινη ανάπτυξη να του έχει αφήσει τίποτα κουσούρια και να αδυνατεί να δει την πραγματικότητα.\nΠραγματικά δεν ξέρω τι είναι χειρότερο. Να μην καταλαβαίνει τι κάνει ή να το κάνει σχεδιασμένα.\nΑλλά δεν πειράζει. Θα περάσει ο καιρός και θα μας σώσει ο Αντωνάκης.\nΤο ΠΑΣΟΚ θεωρεί ότι πάει καλά καθώς συνεχίζει να προηγείται στις δημοσκοπήσεις έστω και οριακά. Η ΝΔ θεωρεί ότι πάει καλά επειδή μειώνεται η διαφορά της από την κυβέρνηση.\nΤο ότι και οι δύο μαζί οριακά θα έφταναν στην αυτοδυναμία σε πιθανές εκλογές δεν το βλέπουν. Βέβαια αυτό είναι αρκετά ανησυχητικό (το ότι μαζί θα έχουν αυτοδυναμία).\nΔηλαδή αν συνεργαστούν θα τα καταφέρουν πιο γρήγορα να μας ξεπαστρέψουν;\nΈνας άνθρωπος δολοφονήθηκε καθώς πήγαινε να πάρει το αυτοκίνητο του για να πάει την γυναίκα του να γεννήσει.\nΕίναι ένα θλιβερό σημάδι για μια αγριότητα που θα ακολουθήσει σε μια χώρα που δεν ξέρει που πατά και που βαδίζει.\nΚαι το χέρι που κρατά το μαχαίρι που σφάζει είναι καταδικαστέο, ανεξάρτητα από την εθνικότητα αίματος του.\nΑν αλληλοσκοτωθούμε δεν θα κερδίσουμε τίποτα. Οι πραγματικοί ένοχοι της κατάντιας μας θα συνεχίζουν να πίνουν την σαμπάνια τους στην υγειά (ή τον θάνατο) του κορόιδου.\nΑπό την μια μας λένε ότι δεν είναι σίγουρο ότι θα πάρουμε την πέμπτη δόση του δανείου της τρόικας και από την άλλη είναι έτοιμοι να μας δώσουν και νέο δάνειο 60 δις.\nΌσο εμείς δεν καταλαβαίνουμε τι κάνουμε, όσο δεν αντιδρούμε αυτοί θα συνεχίζουν το έργο ξεπουλήματος της χώρας.\nΕίμαστε στο γκρεμό και μας έχουν ρίξει μια κλωστούλα να κρατηθούμε. Όταν πια δεν θα έχουν τίποτε άλλο να μας πάρουν θα αφήσουν την κλωστούλα.\nΚαι κάτι μου λέει πως αν τους κάναμε την εξής ερώτηση: θέλετε να σας δώσουμε πίσω τα δανεικά ή να μας πάρετε ΔΕΗ, ΕΥΔΑΠ, ΟΤΕ, Αεροδρόμια, Πετρέλαιο, Αέριο και τα ταμεία του κράτους, η απάντηση τους θα ήταν «Χαλάλι σας τα δανεικά»!\nΕτικέτες 7Ζαρντινιέρες εν ώρα υπηρεσίας\nΑναδρομικά ζητάνε 800 υπηρέτες του έθνους, γνωστοί στην πιάτσα ως βολευτές.\nΕίναι ένα δίκαιο αίτημα. Μάλιστα θα έπρεπε να τους δώσουμε τα διπλά από ότι ζητάνε.\nΟι άνθρωποι αυτοί υπηρέτησαν με ευλάβεια και ανιδιοτέλεια τον ελληνικό λαό. Ήταν πάντα μπροστάρηδες και με προσωπικές θυσίες, κόντρα στα συμφέροντα τους και στις καρέκλες τους τα έβαλαν τις κυβερνήσεις που ενεργούσαν ενάντια στο συμφέρον του λαού.\nΕίναι οι άνθρωποι που με την ψήφο τους βοήθησαν ώστε να έχουμε μια χώρα ανεξάρτητη, μια χώρα με φοβερές υποδομές, με πρόνοια που την ζηλεύει η κάθε ξένη χώρα, ένα κράτος που σέβεται τον πολίτη.\nΜε συνεχή αγώνα κατάφεραν η Ελλάδα να λειτουργεί ως ελβετικό ρολόι, μακριά από λαμογιές, κλέφτες δημόσιου χρήματος, κομματικών κριτηρίων και ξαδερφιών.\nΟι βουλευτές μας είναι το πολυτιμότερο κομμάτι του ελληνικού λαού και δικαίως πρέπει να πάρουν όλα τα αναδρομικά που ζητάνε. Και άλλα τόσα. Σε αυτούς οφείλουμε την ευδαιμονία, την θωράκιση της οικονομίας, την πρόοδο.\nΚαι όταν κάποιος πολιτικός πήγαινε να κάνει καμιά στραβή με τίποτα ομόλογα, με τίποτα υποβρύχια, με τίποτα siemens τότε οι ξάγρυπνοι φρουροί των συμφερόντων του ελληνικού λαού τον έστελναν στην φυλακή και δήμευαν την παράνομα αποκτηθείσα περιουσία.\nΕύγε λοιπόν στους υπηρέτες του ελληνικού λαού που έχουν τιμήσει με το παραπάνω τους όρκους.\nΑλλά πώς να παρατήσεις την υπουργική καρέκλα ή την βουλευτική καρέκλα; Και αν οι καρέκλες αυτές που είχαν συνηθίσει να κάθεται ο Γιακουμάτος πάνω τους πάθαιναν καμιά ψυχολογική στέρηση; Για τέτοια ήμασταν; Να τρέχουμε σε ψυχίατρους τις καρέκλες;\nΕίναι άλλος ένας που μπροστά στο κομματικό συμφέρον (;) και το προσωπικό άφησαν την χώρα να οδηγηθεί στο γκρεμό. Όπως και η Ντόρα και οι υπόλοιποι που τώρα τα βάζουν με την πολιτική του Κωστάκη.\nΌσο για το αντίπαλο δέος, τον Γιωργάκη, αυτός είχε τον ρόλο να μας αποτελειώσει. Δεν χρειαζόταν κανένας Στρος Καν για να μας πει ότι ήταν προσχεδιασμένος ο θάνατος της χώρας και των πολιτών της.\nΑπλή αριθμητική να ξέρει κάποιος και απλή λογική για να κατανοήσει θα μπορούσε να καταλάβει ότι το μνημόνιο έκρυβε τέρατα. Πέρα από την οικονομική υποδούλωση.\nΜε δεδομένο ότι τα νούμερα του μνημονίου δεν έβγαιναν και με δεδομένο ότι τα δάνεια που είχαμε τα ανταλλάξαμε με δάνεια με υποθήκη την δημόσια περιουσία ήταν εύκολο να καταλάβει κάποιος ότι το παιχνίδι ήταν στημένο.\nΚαι εδώ έχουμε να κάνουμε είτε με κουτορνίθια που τους έπιασε κώτσο η τρόικα είτε με ενόχους για ξεπούλημα της χώρας (με ή άνευ των πολιτών).\nΗ αλήθεια είναι ότι η Ελλάδα από τότε που δημιουργήθηκε ως κράτος δεν είχε πολιτικούς (με ελάχιστες εξαιρέσεις) που να λειτούργησαν πρώτον με γνώμονα το συμφέρον του ελληνικού λαού και δεύτερον βλέποντας τις συνέπειες των επιλογών τους μετά από 20 χρόνια.\nΟ Χρυσοχοΐδης είπε ότι ο Στρος Καν δεν είναι παρθένα. Σε αντίθεση με τους πασόκους.\nΠου μας λένε ότι είναι παρθένες. Αλλά τους προδίδει η παρθενορραφή.\nΗ κόρη του επίτιμου είναι έτοιμη να συνεργαστεί με ΝΔ ή ΠΑΣΟΚ. Τελικά το σύνδρομο της κυβερνητικής εξουσίας δεν το έχει μόνο ο Καρατζαφέρης…\nΑλλά και αν συνεργαστεί μήπως θα καταλάβει τι γίνεται στην χώρα; Αφού ή θα ταξιδεύει ή θα διαβάζει!\nΕτικέτες Οι παρθένες και οι υπηρέτες\nΓύρισα επιτέλους. Μετά από τόσες μέρες μακριά ζώντας την ζωή ενός εισοδηματία χωρίς εισοδήματα είμαι πάλι εδώ.\nΟμολογώ ότι η εικόνα των ανθρώπων που ζουν στα χωριά είναι διαφορετική από αυτήν που βιώνουμε εμείς που κατοικούμε στην Αθήνα.\nΑκόμα δεν έχουν αντιληφθεί το μέγεθος της καταστροφής της χώρας. Ίσως επειδή εκεί έχουν δικό τους σπίτι χωρίς να το χρωστάνε στις τράπεζες, έχουν τον κήπο τους, τις κοτούλες τους, τα προβατάκια τους…\nΤέλος πάντων. Η ουσία είναι ότι η χώρα μας ζει την πρώτη της επέτειο από την άφιξη της τροϊκανής κυβέρνησης και όλα βαίνουν καλώς.\nΉδη βρισκόμαστε στα τελευταία δύσκολα στάδια και από το φθινόπωρο θα δούμε την ανάπτυξη να κάνει άλματα. Στο τέλος της χρονιάς θα βγούμε ξανά στις αγορές, αφού η κυβέρνηση τήρησε και τηρεί με ευλάβεια το μνημόνιο.\nΚαι από τις αρχές του επόμενου έτους οι πολίτες θα απολαμβάνουν τα αποτελέσματα των θυσιών που έκαναν για να σώσουν την χώρα από την πτώχευση.\nΗ τρόικα πρόσφερε σημαντικό έργο στην χώρα και ως θαύματος άλλαξαν τα πάντα στην χώρα. Κανείς πια δεν κλέβει, όλοι συνεισφέρουν ανάλογα με τις δυνατότητες τους και οι πολιτικοί πλέον εκφράζουν τον λαό και όχι την τσέπη τους και τους κολλητούς ψηφοφόρους τους.\nΜάλιστα η κυβέρνηση έδειξε και το δίκαιο αλλά αυστηρό πρόσωπο της προς αυτούς που έχουν κατακλέψει την χώρα.\nΘα γίνουν λοιπόν έλεγχοι σε τραπεζικούς λογαριασμούς και αν το ποσό της κατάθεσης δεν δικαιολογείται από τις φορολογικές δηλώσεις τότε θα πέσει βαρύς ο πέλεκυς της τιμωρίας.\nΌχι δεν θα γίνει κατάσχεση στα αδήλωτα ή κλεμμένα χρήματα. Θα γίνει κάτι που θα πονέσει περισσότερο.\nΗ φορολόγηση των τόκων αυτών των καταθέσεων θα είναι της τάξης του 45%!\nΚαι εκεί που ήμουν έτοιμος να κάνω την λαμογιά μου και να βάλω στην άκρη 1-2 εκατομμύρια έρχεται αυτό το νομοσχέδιο και μου κόβει τα πόδια.\nΤι να τα κάνεις αυτά τα λεφτά αν σου φορολογούν έτσι αλύπητα τους τόκους;\nΠως θα καταφέρουν να ζήσουν όλοι αυτοί που με κόπο έκλεβαν όλα αυτά τα χρόνια; Τέτοια σκληρότητα από την κυβέρνηση δεν την περίμενα.\nΟ υπουργός Αγροτικής Ανάπτυξης (θα πω και για αυτήν την ανάπτυξη) είχε την χαρά να γίνεται πράξη η θεωρία των πολιτικών πως «αν δεν σπάσεις αυγά δεν κάνεις ομελέτα».\nΈτσι είδε τους Κρητικούς να ετοιμάζονται για μια μεγάλη ομελέτα και επειδή ήταν αυτός μπροστά άρχισαν να σπάνε τα αυγά πάνω του.\nΜην το δείτε ως αποδοκιμασία. Τυχαίο γεγονός ήταν. Αν τα αυγά συνδυαστούν και με τις ντομάτες και τα γιαούρτια έχουμε στην πράξη το πρώτο βήμα για την πραγματοποίηση του ονείρου του Γιωργάκη για την μεσογειακή διατροφή.\nΚατά τα άλλα αυτόν τον καιρό είχαμε και τα γαλάζια καυγαδάκια εντός και εκτός της πολυκατοικίας.\nΑπό το έγκλημα της απογραφής των Κωστάκη – Αλογοσκούφη (οι ίδιοι οι γαλάζιοι το λένε πλέον) μέχρι τον νονό Καρατζαφέρη και την μπροστάντζα Μεϊμαράκη.\nΓια τον ωραίο Άκη τι να πούμε. Μια όμορφη παράσταση για να ψυχαγωγηθούν τα πλήθη και να ξεχάσουν την πείνα τους.\nΓια να ξεκαθαρίσει το τοπίο ένας τρόπος υπάρχει. Και ας κρατήσει όσο χρόνο θέλει. Λεπτομερή έλεγχο της περιουσίας όλων των πολιτών και πολιτικών και ότι δεν μπορεί να δικαιολογηθεί από τις φορολογικές δηλώσεις να κατάσχεται.\nΚαι η αρχή θα πρέπει να γίνει από τους πολιτικούς.\nΕτικέτες Οι πολίτες φτιάχνουν ομελέτα


Με Λειψία ο Μήτρογλου, με Σπόρτινγκ η Ατλέτικο στην κλήρωση του Europa League - NOTOSPORT\nΖευγάρια για κάθε γούστο ανέδειξε η κλήρωση των προημιτελικών του Europa League, που πραγματοποιήθηκε στην έδρα της UEFA, στη Νιόν της Ελβετίας.\nΗ ομάδα με το μεγάλο ελληνικό ενδιαφέρον, η Μαρσέιγ του Κώστα Μήτρογλου, μετά από την Μπράγκα και την Αθλέτικ Μπιλμπάο καλείται να αποκλείσει ακόμα μία εκπρόσωπο κορυφαίου πρωταθλήματος, τη γερμανική Λειψία, περσινή δευτεραθλήτρια της Bundesliga.\nΤο φαβορί για την κατάκτηση του τροπαίου, η Ατλέτικο Μαδρίτης, θα δώσει ντέρμπι... ιβηρικής με την ομάδα που αντιμετώπισε ο Ολυμπιακός στη φάση των ομίλων του Champions League, τη Σπόρτινγκ Λισαβόνας, η οποία προκρίθηκε στην παράταση έναντι της Πλζεν.\nΗ Άρσεναλ θα έχει μία μεγάλη ευκαιρία να επιστρέψει στο Champions League μέσω του Europa League, αφού στο πρωτάθλημα έχει μείνει πίσω, ωστόσο για να το πράξει αυτό θα πρέπει να αποκλείσει την πάντα επικίνδυνη ΤΣΣΚΑ, η οποία σόκαρε τη Λιόν στη Γαλλία την Πέμπτη.\nΤέλος, η ενθουσιώδης Λάτσιο θα προσπαθήσει να διακόψει τον εξίσου υψηλό ενθουσιασμό των Αυστριακών της Ζάλτσμπουργκ, που προέρχονται από τη μεγάλη πρόκριση επί της Ντόρτμουντ του Σωκράτη Παπασταθόπουλου.\nΟι πρώτοι αγώνες θα διεξαχθούν την Πέμπτη 5 Απριλίου και οι ρεβάνς μία εβδομάδα αργότερα, στις 12 του ίδιου μήνα. Την επόμενη μέρα θα πραγματοποιηθεί η κλήρωση των ημιτελικών, με τα πρώτα παιχνίδια να διεξάγονται στις 26 Απριλίου και οι ρεβάνς στις 3 Μαΐου. Ο τελικός θα διεξαχθεί στο Λιόν στις 16 Μαΐου.\nΠερισσότερα σε αυτή την κατηγορία: « Φιλικό για φιλανθρωπικό σκοπό οι παλαίμαχοι του Μεσσηνιακού Καταθέτει με υπόμνημα ο Κομίνης, το νωρίτερο την Τετάρτη η απόφαση »


Ίαν ΜακΓιούαν (Ian McEwan): Στην ακτή (On Chesil beach) | Λέσχη του Βιβλίου\nΊαν ΜακΓιούαν (Ian McEwan): Στην ακτή (On Chesil beach)\nStart date 19 Αύγ 2012\nΤίτλος: Στην ακτή\nΠρωτότυπος τίτλος: On Chesil beach\nΣυγγραφέας: Ίαν ΜακΓιούαν(Ian McEwan)\nΤο συγκεκριμένο βιβλίο το είχα διαβάσει πριν λίγες εβδομάδες. Παραθέτω λίγα λόγια για την υπόθεση από το οπισθόφυλλο :\nΙούλιος του 1962. Ο Έντουαρντ και η Φλόρενς, δύο αθώοι νεαροί νιόπαντροι, φτάνουν στο ξενοδοχείο τους στην ακτή του Ντόρσετ. Καθώς δειπνούν στα δωμάτιά τους παλεύουν να καταπνίξουν τους κρυφούς τους φόβους για τη γαμήλια νύχτα που έρχεται…μια ιστορία για το πώς μπορούν ολόκληρες ζωές να μεταμορφωθούν από μία χειρονομία που δεν έγινε ή μια λέξη που δεν ειπώθηκε ποτέ.\nΠροσωπικά, το βρήκα αρκετά καλό. Αν και μικρό το βιβλίο, ομολογώ ότι ο συγγραφέας έχει καταφέρει να δημιουργήσει μια ιστορία γεμάτη νοήματα. Σκιαγραφεί τους χαρακτήρες των ηρώων με τόση πειστικότητα που ο αναγνώστης νιώθει ότι γίνεται ένας από τους ήρωες. Ο ΜακΓιούαν μας μεταφέρει σε μια άλλη εποχή, στην Αγγλία του 1962, περιγράφοντας την τότε κοινωνική κατάσταση λίγο πριν τους Μπιτλς. Οι νέοι νιώθουν εγκλωβισμένοι στα «πρέπει» της τότε εποχής και αυτό σε συνδυασμό με την απειρία ζωής που έχουν επηρεάζει σημαντικά τις επιλογές που κάνουν. Ο τρόπος με τον οποίο παρουσιάζει την αναδρομή στο παρελθόν που κάνουν οι ήρωες, ο καθένας από την δικιά του σκοπιά, είναι πετυχημένη. Σε ορισμένα σημεία τολμώ να πω ότι με κούρασε λίγο, αλλά γενικώς πιστεύω ότι ήταν αρκετά…διδακτική ιστορία.\nΘα το πρότεινα το δίχως άλλο.\nΚαλή ανάγνωση φίλοι!!!\nLast edited by a moderator: 18 Δεκ 2015\nΤον γνώρισα από τα 'Μαύρα Σκυλιά'. Ένα βιβλία που τοποθετείται στην ίδια εποχή και έχει παρόμοιες επιδιώξεις. Το βιβλίο εκείνο το διάβασα στο Στρατό, αλλά μου άρεσε κι εμένα ο τρόπος που "πηδούσε" από εποχή σε εποχή με τη βοήθεια του αφηγητή-δευτεραγωνιστή (γαμπρού των πρωταγωνιστών, ομιλώντα σε πρώτο πρόσωπο). Ωραία σκιαγράφηση των χαρακτήρων (ιδίως της πρωταγωνίστριας), χωρίς να γίνεται υπερβολικά "γραφικός" σε σχέση με το θέμα που πραγματεύεται. Δεν το αναφέρω, αλλά όσοι το διαβάσουν πιστεύω πως θα το βρούν πολύ ενδιαφέρον (και το θέμα και το βιβλίο), μια και εμένα δε με κούρασε πουθενά.\nΌσο για το 'Στην ακτή', μπορώ απλά να πω ότι μου κέντρισες, Μέλ, το ενδιαφέρον (με το πύρινο "γλωσσίδι" σου...) και ίσως στο μέλλον το αποκτήσω. Προς το παρόν, με περιμένει το 'Ξένοι στη Βενετία' από τον εν λόγω συγγραφέα. Να δω κι αυτό πού θα το "βολέψω".\nΜελουζινα ωραια επιλογη για το καλοκαιρι.Το ειχα διαβασει πριν 3 καλοκαιρια ))


888 Λεβέντης: Η συνταγματική αναθεώρηση δε θα γίνει | Kontasas\nΑρχική / ΠΟΛΙΤΙΚΗ / Λεβέντης: Η συνταγματική αναθεώρηση δε θα γίνει\nΤην εκτίμηση ότι «τελικά δεν θα γίνει η Συνταγματική Αναθεώρηση» έκανε στην ομιλία του στη Βουλή ο πρόεδρος της Ένωσης Κεντρώων, εξηγώντας ότι «από τη σημερινή συζήτηση άλλα έχει στο κεφάλι του ο κ. Τσίπρας και άλλα ο κ. Μητσοτάκης».\nΟ κ. Λεβέντης εκτίμησε ακόμα ότι είναι δύσκολο να βρει η επόμενη Βουλή τους 180 βουλευτές που χρειάζεται η αναθεώρηση.\nΑναφερόμενος στην πρόταση του ΣΥΡΙΖΑ για την εκλογή Προέδρου Δημοκρατίας, σύμφωνα με το Αθηναϊκό Πρακτορείο Ειδήσεων, ο κ. Λεβέντης έψεξε τον κ. Τσίπρα ότι «εκμεταλλεύτηκε αυτό το θέμα, το 2014, για να ρίξε μια κακή κυβέρνηση και τώρα θέλει να το αλλάξει», και πρότεινε να μειωθεί ο αριθμός των βουλευτών για την εκλογή Προέδρου της Δημοκρατίας και να χρειάζονται 165 βουλευτές στην τρίτη ψηφοφορία.\nΓια το θέμα της Εκκλησίας, ο κ. Λεβέντης υποστήριξε ότι ο Αρχιεπίσκοπος πρέπει να κάνει πίσω και σημείωσε ότι οι ιερείς αισθάνονται προδομένοι.\nΣυνδέοντας το θέμα της εκκλησίας με τη συμφωνία των Πρεσπών, ο κ. Λεβέντης είπε: «Ό,τι και να κάνετε, εάν αυτές οι αλλαγές δεν γίνονται στην ψυχή του λαού είναι σαν να μη γίνονται».\nΤέλος, ο πρόεδρος της Ένωσης Κεντρώων για την ίδρυση ιδιωτικών πανεπιστημίων είπε ότι δεν πρέπει τώρα να γίνει και ζήτησε επίσης να ψηφιστεί τροπολογία όπου οι βουλευτές να εξαιρούνται από τα αναδρομικά.\nΠροηγούμενο Τι να προσέχουμε στην οδήγηση όταν ο καιρός χαλάει;\nΕπόμενο Αχτσιόγλου: Η ΝΔ θέλει τα εργατικά δικαιώματα να είναι προαιρετικά\nΑπίστευτο κι όμως αληθινό! Δείτε πόσα πληρώνει Μπαρτσελόνα σε μισθούς\nΑυστρία: Εκλογές υπό τη σκιά ναζιστικού σκανδάλου-πρώτος ο Κουρτς


Καζακστάν: 12 νεκροί και δεκάδες τραυματίες από συντριβή αεροσκάφους σε σπίτια | Euronews\nΚαζακστάν: 12 νεκροί και δεκάδες τραυματίες από συντριβή αεροσκάφους σε σπίτια\nΑπό Πάνος Κιτσικόπουλος with AP • ανανεώθηκε πριν: 27/12/2019\nΠνευματικά Δικαιώματα Emergency Situations Ministry of the Republic of Kazakhstan photo via AP\nΔώδεκα άνθρωποι σκοτώθηκαν όταν αεροσκάφος της εταιρείας Bek Air συνετρίβη στο Καζακστάν, σύμφωνα με νεότερο απολογισμό που ανακοίνωσε η επιτροπή εκτάκτων καταστάσεων της χώρας, αναθεωρώντας προς τα κάτω τον τελευταίο απολογισμό που έκανε λόγο για δεκαπέντε νεκρούς.\nΠερισσότεροι από 65 άνθρωποι τραυματίστηκαν και διακομίστηκαν στα νοσοκομεία της περιοχής.\nΣτο αεροσκάφος επέβαιναν 100 άτομα, περιλαμβανομένου του πενταμελούς πληρώματος. Σύμφωνα με τις αρχές, μετά την απογείωσή του από το αεροδρόμιο του Αλμάτι, το αεροσκάφος προσέκρουσε σε έναν φράχτη από τσιμέντο και ένα διώροφο κτίριο.\nΌπως ανακοίνωσε το αεροδρόμιο του Αλμάτι, το αεροσκάφος άρχισε να χάνει ύψος στις 07:22 τοπική ώρα (03:22 ώρα Ελλάδας/Κύπρου). Από τη συντριβή δεν σημειώθηκε πυρκαγιά, ενώ αμέσως μετά ενεργοποιήθηκε η επιχείρηση διάσωσης, προστίθεται στην ανακοίνωση.\nΗ αεροπορική εταιρεία Bek Air ιδρύθηκε το 1999 με αντικείμενό της τη μεταφορά προσώπων υψηλού προφίλ (VIP). Σήμερα, στην ιστοσελίδα της, αυτοπροσδιορίζεται ως ο πρώτος low-cost αερομεταφορέας του Καζακστάν. Ο στόλος της αποτελείται από επτά δικινητήρια μεσαίου μεγέθους αεροσκάφη τύπου Fokker-100. Η κατασκευάστρια εταιρεία των Fokker-100 χρεοκόπησε το 1996 και η παραγωγή τους σταμάτησε το επόμενο έτος.\nΛόγω του δυστυχήματος, όλα τα δρομολόγια της Bek Air και όλες οι πτήσεις Fokker-100 καθηλώθηκαν μέχρι νεωτέρας.\nEmergency Situations Ministry of the Republic of Kazakhstan/ AP Photo/Vladimir Tretyakov\nTo Σάββατο 28η Δεκεμβρίου ημέρα εθνικού πένθους\nΟ πρόεδρος του Καζακστάν Κασίμ-Γιομάρτ Τοκάγεφ ανακήρυξε το Σάββατο 28η Δεκεμβρίου ημέρα εθνικού πένθους. «Ο πρόεδρος Κασίμ-Γιομάρτ Τοκάγεφ ανακήρυξη την 28η Δεκεμβρίου 2019 ημέρα εθνικού πένθους εξαιτίας» εξαιτίας των θανάτων των επιβατών του αεροσκάφους, ανέφερε η υπηρεσία Τύπου της προεδρίας του Καζακστάν.\nΣτις 29 Ιανουαρίου 2013 επιβατικό αεροσκάφος που είχε απογειωθεί από την πόλη Κοκσετάου στο βόρειο Καζακστάν συνετρίβη κοντά στο Αλμάτι με απολογισμό 20 νεκρούς. Έναν μήνα νωρίτερα, ένα στρατιωτικό αεροσκάφος, στο οποίο επέβαιναν υψηλόβαθμοι αξιωματούχοι ασφαλείας του Καζακστάν, συνετρίβη στα νότια της χώρας, με απολογισμό 27 νεκρούς.\nΙσπανία: Συντριβή στρατιωτικού αεροσκάφους\nΑιθιοπία -Συντριβή Boeing: Οι πιλότοι δεν μπορούσαν να σταματήσουν την πτώση


Dongchengfan - Ξενοδοχεία\nDongchengfan: Αναζήτηση ξενοδοχείων\nΔείτε ξενοδοχεία για Dongchengfan στο χάρτη\nDongchengfan: Εξερευνήστε την πόλη\nΌ,τι και αν σας αρέσει, αυτός ο προορισμός (Dongchengfan) έχει κάτι για όλους. Οι επισκέπτες θα βρουν πολλά πράγματα στην περιοχή (Dongchengfan), για να δουν, καθώς και δημοφιλή αξιοθέατα, όπως: Ανάκτορο Tianhua και Gantang Lake. Μη χάσετε την ευκαιρία να δείτε αξιοθέατα στη γύρω περιοχή, όπως: Yanshui Pavilion και Bilong Lake.\nDongchengfan: Πού να μείνετε\nΟ προορισμός αυτός (Dongchengfan) αποτελεί μια φιλόξενη πόλη και προσφέρει αναρίθμητα ξενοδοχεία και άλλου είδους καταλύματα. Έχουμε 3 ξενοδοχεία με τιμές δωματίων που ξεκινούν από 17 EUR τη νύχτα, ορισμένα εκ των οποίων με έκπτωση έως και 15%.\nDongchengfan: Τρόποι μετάβασης\nΠετάξτε σε: Τζιουτζιάνγκ (JIU-Lushan), 27,4 χλμ. από το κέντρο της πόλης (Dongchengfan).\nDongchengfan: Τι να δείτε στη γύρω περιοχή\n• Ανάκτορο Tianhua (6,9 χλμ. από το κέντρο της πόλης)\n• Gantang Lake (6,9 χλμ. από το κέντρο της πόλης)\n• Yanshui Pavilion (7,7 χλμ. από το κέντρο της πόλης)\n• Bilong Lake (8 χλμ. από το κέντρο της πόλης)\n• Little Heaven Pool of Lushan (8,8 χλμ. από το κέντρο της πόλης)


Εύκολη πίτσα του Marc Fosh με τομάτα, μοτσαρέλα και φρέσκο βασιλικό\n1. Ζεστάνετε τον φούρνο στους 200-220°C.2. Βάλτε το αλεύρι, τη μαγιά και το αλάτι στο εξάρτημα Compact Kitchen Machine του μπλέντερ χειρός Multiquick 5 της Braun και πατήστε γρήγορα και διακεκομμένα με τον γάντζο ζυμώματος. Αργάπροσθέστε το νερό και το λάδι και αναμίξτε ώστε να γίνει μία μαλακή ζύμη. Βάλτε τη ζύμη σε ένα μπολ, καλύψτε και αφήστε να φουσκώσει για μια 1 ώρα.3. Για το πέστο, βάλτε όλα τα υλικά εκτός από το λάδι στο εξάρτημα κοπής. Αναμίξτε και σταδιακά προσθέστε το λάδι με το μίξερ να λειτουργεί σε υψηλή ταχύτητα.4. Ανοίξτε τη ζύμη με πλάστη και τεντώστε την για να φτιάξετε μια μεγάλη βάση πίτσας. Απλώστε μια καλή ποσότητα πέστο τομάτας πάνω στη βάση. Μεταφέρετε τη βάση προσεκτικά πάνω σε ζεστό ταψί πίτσας (που έχετε πασπαλίσει με σιμιγδάλι για να μην κολλήσει).5. Απλώστε τα τοματίνια, τη μοτσαρέλα, τα φύλλα βασιλικού και την τριμμένη παρμεζάνα σε όλη την επιφάνεια της πίτσας.6. Ψήστε για 20 λεπτά και γαρνίρετε με λίγα φρέσκα φύλλα βασιλικού.\nΤο πέστο με λιαστές τομάτες είναι παραλλαγή του παραδοσιακού πράσινου πέστο. Μπορείτε να το δοκιμάσετε με ζυμαρικά, να το αλείψετε σε φρυγανισμένο ψωμί ή να το απλώσετε σε κοτόπουλο πριν το ψήσετε στη σχάρα.Αυτό το πιάτο έγινε χρησιμοποιώντας το μπλέντερ χειρός Multiquick 5 της Braun με το Compact Kitchen Machine, τον γάντζο ζυμώματος και το εξάρτημα κοπής.\nΥλικά για ζύμη εύκολης πίτσας• 250 γραμμάρια σκληρό λευκό αλεύρι• 5 κουταλιές της σούπας ελαιόλαδο• ½ κουταλιά του γλυκού αλάτι• ½ κουταλιά του γλυκού αποξηραμένη μαγιά• 150ml νερό, χλιαρό• 1 κουταλιά του γλυκού σιμιγδάλιΥλικά για πέστο λιαστής τομάτας\n• 2 σκελίδες σκόρδο, καθαρισμένες• 100ml ελαιόλαδο• 150 γραμμάρια λιαστές τομάτες• 1 κουταλιά της σούπας κουκουνάρι• 2 κουταλιές της σούπας φρεσκοτριμμένη παρμεζάνα• Αλάτι και πιπέριΥλικά για γαρνίρισμα εύκολης πίτσας\n• 6 τοματίνια κομμένα στη μέση• 1 μπάλα μοτσαρέλα, κομμένη σε μικρά κομμάτια με το χέρι• 25 γραμμάρια παρμεζάνα• 6 φρέσκα φύλλα βασιλικού, κομμένα με το χέρι


Ο Μαξ Φερστάπεν πήρε την πρώτη pole της καριέρας του » AerasNews.gr Next Image\nΑρχική » Ο Μαξ Φερστάπεν πήρε την πρώτη pole της καριέρας του\n3 Αυγούστου 2019 , 18:47\nΟ Μαξ Φερστάπεν πήρε την πρώτη pole της καριέρας του\nΣε φόρμα είναι ο Μαξ Φερστάπεν τον τελευταίο καιρό αφού καταφέρνει συνεχώς να παίρνει καλά αποτελέσματα.\nΜετά τη νίκη του προηγούμενου Γκραν Πρι, ο Ολλανδός οδηγός της Red Bull κατάφερε να πάρει την πρώτη pole position στην καριέρα του. Ήταν ένα από τα λίγα πράγματα που δεν είχε πετύχει μέχρι τώρα και φαινόταν ότι το ήθελε πολύ. Το Χανγκαρόρινγκ, λοιπόν, έγινε η πίστα που έκανε το όνειρό του πραγματικότητα! Λίγο πριν το τέλος του Q3 είδαμε να ξεσπά μια μάχη των τελευταίων δευτερολέπτων. Οι οδηγοί που θα πάλευαν, βασικά, για την pole position, είχαν μείνει μέχρι αργά στα γκαράζ των ομάδων τους και λίγα δευτερόλεπτα πριν πέσει η καρό σημαία, βγήκε ο ένας πίσω από τον άλλο. Μπότας, Φερστάπεν, Χάμιλτον, Λεκλέρκ και Φέτελ ήταν τα «επίμαχα» ονόματα.\nΟι οδηγοί προλαβαίνουν, ξεκινούν τον τελευταίο γύρο τους και η μάχη της τελευταίας στιγμής έφερε τελικά τον Μαξ Φερστάπεν στην πρώτη θέση. Πίσω του ο επίσης πολύ γρήγορος Βαλτέρι Μπότας και τρίτος ο Λιούις Χάμιλτον, που έδειχνε ικανός να ξεπεράσει τον teammate του, αλλά και τον Ολλανδό, όμως τελικά έχασε λίγο χρόνο σε κάποια σημεία της πίστας και δεν κατάφερε κάτι καλύτερο από την τρίτη θέση. Ο Σαρλ Λεκλέρκ με τη Ferrari του ήταν τέταρτος, μια ικανοποιητική επίδοση με βάση την όχι και τόσο φορμαρισμένη εικόνα του αυτό το Σαββατοκύριακο και πιο πίσω ο Σεμπάστιαν Φέτελ, που θα ξεκινήσει τον αγώνα από την πέμπτη θέση αύριο. Κατά τα λοιπά ήταν «ήσυχες» κατατακτήριες, χωρίς πολλά-πολλά, με μόνο χαρακτηριστικό συμβάν μια μικρή έξοδο του Λεκλέρκ που τραυμάτισε πολύ ελαφρά το αυτοκίνητο, με την αποκατάσταση να έρχεται γρήγορα.


Ελαιόδενδρα και Ελαιόλαδο - myPad.gr - Ειδήσεις, ενημέρωση, θέματα, διατροφή, ταξιδια, προσφορές\nHomeΜαθαίνωΕλαιόδενδρα και Ελαιόλαδο\nΑλεξία ΠαπαδοπούλουΜαθαίνωno commentελαιόδενδραελαιόδενδροελαιόλαδολάδιπυρηνέλαιοσαπωνοποιϊα\nΈως τα τέλη του 7ου αιώνα π.Χ. παρατηρείται περιορισμένη χρήση του ελαιόλαδου. Θεωρείται πως μόνο ήρωες ή θεοί ,κατά τους ομηρικούς χρόνους χρησιμοποιούσαν το λάδι για τις καθημερινές τους περιποιήσεις(όπως επάλειψη το σώματος) ,σε καμία περίπτωση δε χρησιμοποιούνταν για τροφή ή φωτισμός. Οι δύο τελευταίες χρήσεις του ξεκίνησαν μετά τον 6ο αιώνα π.Χ. Μάλιστα ο Σόλων θεσπίζει τον πρώτο νόμο προστασίας της ελιάς (639-559 π.Χ).\nΚατά τη βυζαντινή εποχή (4ος-7ος αιώνας μ.Χ.) και μετά το λάδι το σιτάρι και το κρασί χρησιμοποιούνται ευρέως και αποτελούν τη λεγόμενη “μεσογειακή τριάδα”. Αυτή την περίοδο οι ανατολικές επαρχίες (Κύπρος, Κιλικία ,Συρία ,Παλαιστίνη),Ιταλία και βορειοδυτική Αφρική αποτελούν σημαντικά κέντρα ελαιουργίας της Μεσογείου.\nΠροϊόντα ελιάς διακινούνταν από τα μεγάλα λιμάνια στην Κωνσταντινούπολη ,την Αλεξάνδρεια, τη βορειοανατολική Αφρική ,την Ιταλία και τη Μασσαλία. Τη δουλειά αυτοί αναλάμβαναν οι “εληγοί” δηλαδή οι έμποροι λαδιού. το ελαιόλαδο αποτελούσε προϊόν που δεν ήταν προσιτό σε όλα τα κοινωνικά στρώματα λόγω της υψηλής τιμής πώλησης.\nΚατά τους Μυκηναϊκούς χρόνους άνδρες παρασκεύαζαν στα ανακτορικά εργαστήρια αρωματισμένο λάδι με βότανα ή αρωματικά φυτά.\nΣτην αρχαία Ελλάδα και στο Βυζάντιο το ελαιόλαδο χρησιμοποιούνταν ως καλλωπιστικό και καθαριστικό μέσο μετά το μπάνιο, πριν το δείπνο ή την ερωτική συνεύρεση, πριν την άσκηση στις παλαίστρες ή και πριν τη μάχη.\nΣύμφωνα με τον Ιπποκράτη η ελιά έχει πάνω από εξήντα φαρμακευτικές ιδιότητες.\nΚατά τη δεκαετία του 1870 ξεκινάει η παραγωγή πυρηνελαίου, λαδιού που προέρχεται από τους πυρήνες της ελιάς. Το πυρηνέλαιο χρησιμοποιούνταν στη συνέχεια στην κατασκευή σαπουνιών, πυρηνόξυλων αλλά και στη ραφιναρία. Από αυτή προέρχεται η σαπουνόπαστα η οποία χρησιμοποιείται στην παραγωγή φτηνού σαπουνιού.\nΣτην αρχαία Ελλάδα υπήρχε στενή σύνδεση των θεών και των ηρώων με την ελιά.\nΤο δέντρο της ελιάς αποτελεί το σύμβολο της θεάς Αθηνάς έπειτα από τη νίκη που της χάρισε στον αγώνα διεκδίκησης της Αθήνας ως τόπου λατρείας με τον Ποσειδώνα.\nΧαρακτηριστικό παράδειγμα είναι το ρόπαλο του Ηρακλή το οποίο ήταν κατασκευασμένο από ξύλο αγριελιάς. Ο ίδιος ο Ηρακλής μετέφερε και φύτευσε αγριελιά στο χώρο της Ολυμπίας. Αξίζει να αναφέρουμε πως ο κότινος αποτελεί στεφάνι αγριελιάς για τους νικητές των Ολυμπιακών αγώνων .\nΣυμβολική είναι η παρουσία του κλαδιού ελιάς στην παλαιά διαθήκη όπου το περιστέρι επέστρεψε στο Νώε με αυτό, συμβολίζοντας την ειρήνη και τη σωτηρία.


ΕΝΔΕΙΚΤΙΚΟΙ ΠΕΛΑΤΕΣ - qcontrol\nΣτην QControl θεωρούμε επιτυχία όταν ένας πελάτης επιλέγει επανελλειμένα την εταιρεία μας για την προμήθεια εξοπλισμού Ποιοτικού Ελέγχου.\nΗ επιλογή της εταιρείας μας γίνεται, είτε επειδή πρόκειται να προμηθευτούν ίδια, είτε και συναφή προϊόντα.\nΠαρακάτω, ακολουθούν κάποια ενδεικτικά παραδείγματα εταιρειών, που επιλέγουν σταθερά και επανειλημμένα την εταιρεία μας για την προμήθεια εξοπλισμού Ποιοτικού Ελέγχου είναι:\nΣΧΟΛΙΑ ΕΥΧΑΡΙΣΤΗΜΕΝΩΝ ΠΕΛΑΤΩΝ ΜΑΣ\n«Εξαιρετική συνεργασία με την QControl.\nΗ τεχνική υποστήριξη είναι άμεση και πάντα λύνει όλα τα θέματα σε ελάχιστο χρόνο.\nΗ κατάρτισή τους είναι άριστη. Από τον χώρο των προμηθευτών εξοπλισμού,\nίσως η καλύτερη συνεργασία που είχα ως τώρα στα 15 χρόνια σε αυτή τη θέση.»\nΕΝΔΕΙΚΤΙΚΟΣ ΠΙΝΑΚΑΣ ΕΞΟΠΛΙΣΜΟΥ ΠΕΛΑΤΩΝ ΜΑΣ.\n13 Μετρητικές Μηχανές Συντεταγμένων\nΣυσκευές NDT κ.α\n15 Μηχανές Ελέγχου Αντοχής Υλικών\nΕιδικές συσκευές ελέγχου ποιότητας πλαστικών\nΖυγοί & Θερμοζυγοί\nΠαχύμετρα Υλικών κ.α.\n2 Μετρητικές Μηχανές Συντεταγμένων\nΦορητά & Σταθερά Σκληρόμετρα\n3 Φορητοί Φασματογράφοι Τεχνολογίας XRF\nΣυστήματα ελέγχου & ανάλυσης δονήσεων\nΣυστήματα laser ευθυγράμμισης αξόνων κ.α.\n3 Μετρητικές Μηχανές Συντεταγμένων\nΦορητά Σκληρόμετρα κ.α.\n2 Μηχανές ελέγχου προφίλ αλουμινίου\nΜετρητική Μηχανή Συντεταγμένων\nΣυσκευές NDT κ.α.\n2 Μηχανές Ελέγχου Αντοχής Υλικών\nΜηχανή Προσομοίωσης Συγκόλλησης (Heat Sealer)\n5 Φορητά σκληρόμετρα κ.α.\n3 Μετρητικές Μηχανές Συντεταγμένων,\nΣταθερό & Φορητό Σκληρόμετρο\nΜηχανή Χάραξης κ.α.


Δευτέρα, 19 Οκτωβρίου 2020 - Psts.gr\nΤρίτη, 20 Οκτωβρίου 2020 00:44\nΚαθώς η αμερικανική βιομηχανία κινηματογράφου τελεί υπό «lockdown» λόγω κορονοϊού, οι αίθουσες της Κίνας καταγράφουν στα υψηλά κέρδη που φέρνουν την χώρα στην κορυφαία θέση του κόσμου!\nΤρίτη, 20 Οκτωβρίου 2020 00:30\nΈκτακτο: Τρομερός σεισμός 7,5 Ρίχτερ στην Αλάσκα – Προειδοποίηση για τσουνάμι\nσχυρός σεισμός 7,5 βαθμών της κλίμακας Ρίχτερ σημειώθηκε στην νότια της Αλάσκας με τις Αρχές να εκδίδουν προειδοποίηση για τσουνάμι\nΤρίτη, 20 Οκτωβρίου 2020 00:19\nΔιακομιδή 49χρονης από την Φολέγανδρο στη Θήρα\nΜε μέριμνα του Κέντρου Επιχειρήσεων του Λιμενικού Σώματος – Ελληνικής Ακτοφυλακής πραγματοποιήθηκε χθες, η παρακάτω διακομιδή ασθενούς, ο οποίος έχρηζε άμεσης νοσοκομειακής περίθαλψης\nΤρίτη, 20 Οκτωβρίου 2020 00:16\nΕκκληση του δημάρχου Θεσσαλονίκης για τήρηση των μέτρων κατά του κορονοϊού - Εκτακτα μέτρα στις Σέρρες - Τι φοβούνται οι ειδικοί\nΣτο... «κόκκινο» παραμένουν τα κρούσματα κορονοϊού στην Ελλάδα καθώς, εδώ και λίγες μέρες ο αριθμός τους ξεπερνά τα 400. Η Αττική καθημερινά βρίσκεται στο επίκεντρο της πανδημίας (σ.σ το τελευταίο 24ωρο καταγράφηκαν 175 κρούσματα). Σύμφωνα με τα στοιχεία, πλέον οι πιο επιβαρυμένες περιοχές της Αττικής είναι το Κολωνάκι, το Μοναστηράκι, η περιοχή του Συντάγματος, το Περιστέρι και ο Πειραιάς.\nΕπιπλέον, τις τελευταίες μέρες υπάρχει αύξηση κρουσμάτων και στη Θεσσαλονίκη. Είναι ενδεικτικό ότι το απόγευμα της Δευτέρας ο πρωθυπουργός, Κυριάκος Μητσοτάκης, είχε σύσκεψη με τους τοπικούς φορείς. Μάλιστα, λίγο αργότερα ο δήμαρχος της πόλης Κωνσταντίνος Ζέρβας προειδοποίησε ότι η κατάσταση οδεύει για το επίπεδο 3 «πορτοκαλί». Παράλληλα ανακοίνωσε ότι θα γίνουν στοχευμένοι έλεγχοι με σκοπό την αποφυγή της διασποράς του κορονοϊού.\nΜάλιστα, και ο Περιφερειάρχης Κεντρικής Μακεδονίας Απόστολος Τζιτζικώστας έκρουσε τον κώδωνα του κινδύνου λέγοντας ότι πρέπει να υπάρξει συλλογική προσπάθεια για την αποφυγή του lockdown. Ακόμη, το απόγευμα της Δευτέρας ανακοινώθηκαν έκτακτα μέτρα στις Σέρρες ενώ διάχυτη είναι η ανησυχία στη Φιλιππιάδα της Πρέβεζας όπου υπήρχε συρροή κρουσμάτων ύστερα από κηδεία καθώς και στο Μέτσοβο. Παράλληλα ο κορονοϊός εμφανίστηκε και στην Ελασσόνα όπου εντοπίστηκαν έξι κρούσματα σε αθλήτριες του βόλεϊ ενώ τέθηκαν σε καραντίνα 150 άνθρωποι. Και όλα αυτά την ώρα που τα Ιωάννινα βαδίζουν στο επίπεδο 4, και η Κοζάνη έχει εισέλθει σε lockdown.\nΑυξημένοι έλεγχοι στη Θεσσαλονίκη - Το σχέδιο Ζέρβα\nΕκτεταμένοι έλεγχοι από μεικτά κλιμάκια ανδρών της Δημοτικής Αστυνομίας και της Ελληνικής Αστυνομίας ξεκινούν από την Τρίτη, 20 Οκτωβρίου, στη Θεσσαλονίκη προκειμένου να περιοριστούν οι παραβατικές συμπεριφορές που παρατηρήθηκαν το προηγούμενο διάστημα στην πόλη από νεαρές κυρίως ηλικίες. Στοχευμένοι έλεγχοι θα πραγματοποιηθούν πέριξ της Αρχαίας Ρωμαϊκής Αγοράς, στην περιοχή της Αγίας Σοφίας αλλά και στην πλατεία Αριστοτέλους. Η Θεσσαλονίκη παραμένει στο επίπεδο 2 του υγειονομικού χάρτη λόγω του κορονοϊού, ωστόσο, βρίσκεται πολύ κοντά στο πορτοκαλί, χτυπώντας προειδοποιητικό καμπανάκι ο δήμαρχος Θεσσαλονίκης, Κωνσταντίνος Ζέρβας, ενόψει και των εορταστικών εκδηλώσεων της επόμενης βδομάδας.\nΣύμφωνα με τον κ. Ζέρβα, η έξαρση των τελευταίων ημέρων οφείλεται στην αδικαιολόγητη ανεμελιά, καθώς ένα στα δύο θετικά κρούσματα στη Θεσσαλονίκη είναι νέοι άνθρωποι από 16 έως 29 ετών και έκανε έκκληση στους νέους να τηρούν τα μέτρα. Ο μέσος όρος των κρουσμάτων είναι 33 ετών.\n«Η Θεσσαλονίκη βρίσκεται πάρα πολύ κοντά στο πορτοκαλί χρώμα, στο τρίτο στάδιο. Για να αποφύγουμε το χειρότερο, το τέταρτο στάδιο, θα πρέπει να δουλέψουμε όλοι πάρα πολλοί. Αυτή τη στιγμή είμαστε στο στάδιο δύο, αλλά είμαστε πολύ κοντά στο στάδιο τρία» τόνισε ο δήμαρχος, προειδοποιώντας ότι η πόλη ίσως να μην χαρεί αυτά που θα μπορούσε να χαρεί την ερχόμενη εβδομάδα του τριπλού εορτασμού της Θεσσαλονίκης.\n«Προετοιμάσαμε όλα αυτά τα οποία πρέπει να γίνουν για να μην έχουμε χειροτέρευση της κατάστασης και είδαμε ποια είναι τα επόμενα βήματα» πρόσθεσε ο κ. Ζέρβας.\nΤζιτζικώστας: Συλλογική προσπάθεια για να αποφύγουμε το lockdown\nΤην τήρηση των μέτρων υγιεινής από τους πολίτες ζήτησε από την πλευρά του και ο περιφερειάρχης Κεντρικής Μακεδονίας Απόστολος Τζιτζικώστας μετά την τηλεδιάσκεψη που πραγματοποιήθηκε για την εξέλιξη της πανδημίας του κορονοϊού στη Θεσσαλονίκη, υπό τον πρωθυπουργό Κυριάκο Μητσοτάκη.\n«Όλοι αισθανόμαστε κουρασμένοι από την παράταση των περιορισμών στην καθημερινότητά μας, λόγω της εξέλιξης της πανδημίας του κορονοϊού. Ωστόσο, οφείλουμε όλοι μαζί να αντιμετωπίσουμε αυτή τη νέα έξαρση, με πρώτο μας μέλημα την προστασία της δημόσιας υγείας και της ανθρώπινης ζωής. Η ευρεία χρήση της μάσκας, η τήρηση των αποστάσεων και η πιστή εφαρμογή των μέτρων ατομικής υγιεινής είναι τα τρία κλειδιά στην αντιμετώπιση αυτής της κρίσης. Ας κάνουμε για το επόμενο διάστημα καθημερινότητά μας τη χρήση της μάσκας, που αποδεδειγμένα είναι και η μόνη ασπίδα στη μετάδοση του κορονοϊού», επισήμανε ο κ. Τζιτζικώστας.\n«Η προσπάθεια πρέπει να είναι συλλογική, για να αποφύγουμε την επιβολή νέων επώδυνων περιοριστικών μέτρων και την πιθανότητα ενός lockdown, που θα λειτουργήσει καταστροφικά για την οικονομία και την κοινωνία. Όλοι μαζί να αντιμετωπίσουμε γρήγορα και αποτελεσματικά αυτή τη νέα επιβάρυνση των επιδημιολογικών δεδομένων, αυτό το δεύτερο κύμα της πανδημίας, που πλήττει τη Θεσσαλονίκη και την Κεντρική Μακεδονία. Για να βγούμε δυνατοί κι από αυτή την κρίση, όπως κάναμε με επιτυχία και στο παρελθόν. Όλοι μαζί είμαι σίγουρος ότι θα τα καταφέρουμε», πρόσθεσε.\nΕνα βήμα πριν το lockdown οι Σέρρες - Τα έκτακτα μέτρα που ανακοίνωσε ο δήμαρχος\nΤη λήψη έκτακτων μέτρων για την προστασία των δημοτών και του προσωπικού του Δήμου Σερρών από τη μετάδοση του κορονοϊού ανακοίνωσε σε έκτακτη συνέντευξη Τύπου τη Δευτέρα 19 Οκτωβρίου ο δήμαρχος Σερρών, Αλέξανδρος Χρυσάφης.\n«Από το πρωί είμαστε σε συνεχείς συσκέψεις στο Δημαρχείο Σερρών για τη λήψη όλων των αναγκαίων μέτρων για την ανάσχεση της πορείας μετάδοσης του κορονοϊού που τείνει να γίνει ανεξέλεγκτη το τελευταίο δεκαήμερο. Δεν θα κάνουμε καμία έκπτωση για την προστασία της υγείας των συμπολιτών μας.\nΣε αυτή την προσπάθεια θέλουμε συμμάχους όλους τους πολίτες, που θα πρέπει να δείξουν επιτέλους στάση ευθύνης. Σε λίγες ημέρες μπορεί τα κρούσματα να φθάσουν σε τριψήφιο νούμερο. Ο συνωστισμός σε εσωτερικούς και εξωτερικούς χώρους και η συμπεριφορά μας το τελευταίο διάστημα έδειξαν ότι δεν έχουμε την ατομική και κοινωνική ευθύνη στον βαθμό που πρέπει. Τα αποτελέσματα είναι να κινδυνεύουν συνάνθρωποί μας», υπογράμμισε ο κ. Χρυσάφης.\nΟ Δήμαρχος Σερρών γνωστοποίησε ότι ήδη με επείγουσα επιστολή προς τον ΕΟΔΥ ζήτησε να έρθει άμεσα κλιμάκιο στις Σέρρες για τη διεξαγωγή τεστ και ιχνηλάτηση επαφών του κρουσμάτων. Παράλληλα, ανακοίνωσε ότι οργανώθηκε στον Δήμο Σερρών Ομάδα Έκτακτης Ανάγκης για την αντιμετώπιση της εξάπλωσης του κορονοϊού, η οποία θα αξιολογεί συνεχώς τα δεδομένα και θα λαμβάνει αναλόγως μέτρα.\nΌπως είπε ο κ. Χρυσάφης, μετά από πολύωρη σύσκεψη της εν λόγω ομάδας σήμερα το πρωί αποφασίστηκαν τα εξής έκτακτα μέτρα με στόχο τη διαφύλαξη της δημόσιας υγείας:\nΣυρροή κρουσμάτων ύστερα από κηδεία στη Φιλιππιάδα\nΠιο συγκεκριμένα από τα 23 κρούσματα που ανακοινώθηκαν την Κυριακή, τα επτά εντοπίζονται στο Μέτσοβο. Μάλιστα ανάμεσά τους βρίσκονται ένας γιατρός και μία νοσηλεύτρια του Κέντρου Υγείας.\nΣυναγερμός έχει σημάνει και στην Ελασσόνα καθώς έχουν εντοπιστεί τουλάχιστον δέκα κρούσματα κορονοϊού που σχετίζονται (άμεσα ή έμμεσα) με αθλητικές ακαδημίες. Μάλιστα σύμφωνα με το σχετικό ρεπορτάζ της ΕΡΤ εκτιμάται ότι περίπου 150 άτομα έχουν μπει σε καραντίνα! Οπως μετέδωσε η ΕΡΤ έξι αθλήτριες του βόλεϊ σε γυμναστικό σύλλογο της Ελασσόνας, δύο συγγενείς της μιας εξ αυτών και δύο προπονητές -ο ένας της ομάδας μπάσκετ- διαγνώσθηκαν θετικοί σε Covid-19.\nΣύμφωνα με τις οδηγίες του ΕΟΔΥ μπήκαν σε καραντίνα οι ομάδες βόλεϊ και μπάσκετ του Γυμναστικού Συλλόγου Ενωση Ελασσόνας αλλά και όλα τα παιδιά που έκαναν γυμναστική στις εγκαταστάσεις του συλλόγου ή είχαν γυμναστές τους προπονητές του συλλόγου που νοσούν. Παράλληλα όμως, έχει ανασταλεί και η λειτουργία 13 σχολικών τμημάτων που σχετίζονται με παιδιά που αθλούνται στον εν λόγω γυμναστικό σύλλογο. Επίσης, ο Δήμος Ελασσόνας απηύθυνε έκκληση προς όσους χρησιμοποίησαν το κλειστό γυμναστήριο της πόλης να παραμείνουν σε κατ' οίκον περιοριοσμό.\nΔευτέρα, 19 Οκτωβρίου 2020 23:56\nΈφτασε στον Πειραιά το «Blue Star Delos» με τους 23 Γάλλους ύποπτους για κορωνοϊό\nΑνάμεσα τους υπάρχει ένα επιβεβαιωμένο κρούσμα - Το πλοίο επέστρεψε στον Πειραιά από Σαντορίνη και όλοι θα μεταφερθούν σε ξενοδοχείο καραντίνας\nΔευτέρα, 19 Οκτωβρίου 2020 23:41\nΣυναγερμός στο «Blue Star Delos»: Εντοπίστηκε κρούσμα και επιστρέφει στον Πειραιά\nΣτο λιμάνι του Πειραιά επιστρέφει το επιβατηγό οχηματαγωγό πλοίο «Blue Star Delos», καθώς μία Γαλλίδα που συνοδεύει 24 Γάλλους μαθητές και επιβαίνει στο συγκεκριμένο πλοίο με προορισμό τη Σαντορίνη, βρέθηκε θετική στον κορονοϊό.\nΔευτέρα, 19 Οκτωβρίου 2020 22:40\nΣυνεχίζεται η «δράση» του reality show που γυρίζεται στην Πάρο! Νέα πλάνα…\nΔεν σταματούν να έρχονται συνεχώς στο φως νέα πλάνα από τη «δράση» των παικτών του διάσημου reality show «Are You the One?» σκηνικό εκτύλιξης του οποίου είναι οι ομορφιές της Πάρου.\nΔευτέρα, 19 Οκτωβρίου 2020 22:37\nΠάρος: Aεροδιακομιδή για τους δύο τραυματίες του θανατηφόρου τροχαίου στην Αγκαιριά...\nΘανατηφόρο τροχαίο δυστύχημα σημειώθηκε το απόγευμα της Κυριακής 11 Οκτωβρίου στο δρόμο Παροικίας - Αγκαιριάς με θύμα έναν 25χρονο νεκρό άνδρα παριανής εντοπιότητας.\nΔευτέρα, 19 Οκτωβρίου 2020 22:32\nΑποκλειστικά πλάνα! Γυρίζεται στη νότια Πάρο δημοφιλές reality show!\nTα γυρίσματα του δημοφιλούς γερμανικού reality show σχέσεων «Are You the One?» ξεκίνησαν στη νότια Πάρο!\nΔευτέρα, 19 Οκτωβρίου 2020 21:48\nΥπάρχουν κάποιες συνταγές που δεν χρειάζονται πολλές συστάσεις. Μια τέτοια είναι και η γλυκιά κολοκυθόπιτα με αρωματικό γαρίφαλο, σταφίδες και καρύδια.\nΝοέμβριος 2020 (921)\nΜΜΕ Αργεντινής: Πέθανε ο Μαραντόνα\nΟργιο φημών ότι πέθανε ο Ντιέγκο Μα...\nΚορωνοϊός: Νεκρός 37χρονος, πατέρας...